qundao/data-zh-poetry huggingface dataset:
和魏春松师孤山探梅寄怀元韵
作者：许乃谷
朝代：清

西湖作香海，倒浸翠微嶂。花开人未归，清夜梦来访。一笑花底眼，鹤子悄相向。梦醒边徼羁，那得任旷放。天山五月雪，寒气逼朝望。见雪不见花，雪在青云上。龙门天际遥，矫首万山障。奚止故乡情，惆怅难具状。何时从杖履，一舸中流漾。晨兴摘花餐，夕归答渔唱。未了文字缘，亦颇林泉尚。风尘岂初愿，樗材劳哲匠。岁月嗟蹉跎，消得屐几两。余杭酒百壶，神王兴酣畅。酎写寻春图，渴笔见力量。
哈密回城九龙树行
作者：许乃谷
朝代：清

伊吾城，滚白寺，红柳千年谁位置？火龙得气欲拿云，金蛇作势先蟠地。孤根劈破剩苍皮，皮开迸出轮囷枝。枝分四兮干分九，忽伏忽起争离奇。枝枝珊瑚撑，叶叶翡翠垂。扪之鳞甲赤，雪后全身白。一生梦不到楼台，百弓地只邻阡陌。可有少妇红泪弹，那得文人青眼看。竟使奇才沙碛老，殊方苍莽悲穹昊。岂知杰士成大功，半在龙沙绝域中。卫霍奇勋书竹帛，韩范高名争华嵩。历尽冰霜神骨清，不经忧患何由生。柳乎龙乎吾语尔，莫因坎？鸣不平。会须腾挪天上行，洒雨润泽千夫耕。
哈密回城九龙树行
作者：许乃谷
朝代：清
体裁：古风

伊吾城，滚白寺，红柳千年谁位置？火龙得气欲拿云，金蛇作势先蟠地。孤根劈破剩苍皮，皮开迸出轮囷枝。枝分四兮干分九，忽伏忽起争离奇。枝枝珊瑚撑，叶叶翡翠垂。扪之鳞甲赤，雪后全身白。一生梦不到楼台，百弓地只邻阡陌。可有少妇红泪弹，那得文人青眼看。竟使奇才沙碛老，殊方苍莽悲穹昊。岂知杰士成大功，半在龙沙绝域中。卫霍奇勋书竹帛，韩范高名争华嵩。历尽冰霜神骨清，不经忧患何由生。柳乎龙乎吾语尔，莫因坎𡒄鸣不平。会须腾挪天上行，洒雨润泽千夫耕。
哈密瓜
作者：许乃谷
朝代：清

伊吾瓜夺邵平瓜，碧玉为瓤沁齿牙。鼻选舌交纷五色，八城风味更堪佳。
暮宿东岳庙
作者：许乃谷
朝代：清

尘世茫茫感，今宵得暂休。十州同一梦，百岁此浮枢。嘘气吞江海，腾身出斗牛。摩崖碑畔宿，心与白云游。
暮宿东岳庙
作者：许乃谷
朝代：清
体裁：五言律诗

尘世茫茫感，今宵得暂休。十州同一梦，百岁此浮沤。嘘气吞江海，腾身出斗牛。摩崖碑畔宿，心与白云游。
晓泊桑园
作者：许乃赓
朝代：清

泊舟临大堤，与客纵遐步。秋草凄以绿，弯环见村路。瓠叶何幡幡，欲采不可渡。沿堤多桔槔，井汲纷如注。中有官家田，灌输足征赋。平原景物殊，行人屡回顾。层波荡余霞，落日片帆住。水鸟背人飞，钩辀响深树。
次浣霞过静默寺见贻原韵
作者：许乃赓
朝代：清

招提清寂思无涯，送客东门日又斜。白鸟带来烟外影，绿槐飘尽雨中花。虚堂对月知禅定，孤枕闻钟感岁华。休问故人归隐计，残更镫火梦还家。
秋夜宿证向斋酬诸同人
作者：许乃赓
朝代：清

暮雨飒然至，凉阴秋有声。酒深知病减，镫定得诗清。别馆客初卧，远钟天欲明。虫吟殊未已，乡梦迥难成。
挽曾国藩联
作者：许乃钊
朝代：清
体裁：古风

惟大学问，功高心愈下；是真淡泊，身没志益明。
枕江阁联
作者：许乃钊
朝代：清
体裁：联

拍板征歌，唱大江东去；举杯邀影，待明月西来。
西溪看芦花
作者：许乃钊
朝代：清

揽景出西郭，溪山相枕藉。落叶满山隈，窈窕秋妆卸。溪水清且幽，篷窗时激射。濛濛水天净，晴雪乱飞下。一白眩银海，倒影澄潭泻。岚气暮凝紫，人烟冱桑柘。芒鞋草露单，新水出林罅。送客过溪桥，补被卧村舍。回首尘世居，安得如此暇。月魄有盈亏，人事更代谢。芦花易白头，荣瘁亦云乍。及此双鬓青，岁月天肯借。尽日惬胜游，不足继以夜。
咏蓼主人秋风失意书以代柬
作者：许之雯
朝代：清

休将得失感生平，花样更番学未成。黄卷青镫仍故物，白衣苍狗是科名。驹光有限宜同惜，蜗角无多莫苦争。他日得营三径业，肯从浊世问前程。
小园
作者：许之雯
朝代：清

雨过苔痕涩，云来花影迷。水平双燕掠，风暖一莺啼。亭小随池曲，山低共树齐。春光何处最，红杏女墙西。
拟古出塞·其一
作者：许之雯
朝代：清

饮马青海头，弯弓长城北。不取燕支山，恐君重颜色。
拟古出塞·其三
作者：许之雯
朝代：清

射虎李将军，斩蛟周孝侯。数奇辜利器，未获月支头。
拟古出塞·其二
作者：许之雯
朝代：清

秦地旧山河，汉家新戍卒。照彻玉关寒，一片闺中月。
拟古出塞·其二
作者：许之雯
朝代：清

秦地旧山河，汉家新戍卒。照彻玉关寒，一片闺中月。射虎李将军，斩蛟周孝侯。数奇辜利器，未获月支头。将军犹转战，宰相莫和亲。投笔男儿志，羞将托妇人。
拟古出塞·其四
作者：许之雯
朝代：清

将军犹转战，宰相莫和亲。投笔男儿志，羞将托妇人。
湘潭馆陈沧洲先生手植槐
作者：许乔林
朝代：清

虚宿之精落公手，化为此树森高寒。绿云战雨忽百载，苍根拔地中孤蟠。一段青铜高过屋，年年目饱冰霜足。贞干犹疑宿彩鸾，丹心真合供神烛。琪林碧树空清高，幸草凡花都慑伏。表祥殊似建隆观，流芬并胜音声木。长安驰道千万株，鼠耳兔目争扶疏。却到城东誉嘉树，树犹如此人何如？当日盲风吹雨黑，独对青天不改色。雷霆在上鉴此心，枝叶虽多心自直。温室归翻种树书，留会云根耐剥蚀。想见长镵孤往时，护持只信神明力。江南是处皆棠阴，海上人来增叹息。先生树木如树人，百年落落树亦神。槐花满地踏秋雨，我是先生旧部民。
送唐镜海训导之官岳州
作者：许乔林
朝代：清

洞庭地僻官宜冷，拄笏看山气倍清。彩笔健开诗别境，吴船迅及雁归程。翠分岳色遥通峡，绿净湖光直到城。领取昔贤忧乐意，他时功业属儒生。
挽彭玉麟联
作者：许云发
朝代：清
体裁：联

万世立纲常，不贪财，不恋爵，不惜身家，海内儿童，亦知司马；大名垂宇宙，是孝子，是忠臣，是慈父母，人间部曲，仰哭台星。
初冬送俊臣司马春明之官杭州
作者：许亦崧
朝代：清

间曹风貌称清臞，笑指杭州别酒徒。从古才人半司马，最难游宦得西湖。潮回万驽江声远，水净三潭月影孤。遥想到官香雪里，衙斋新放小梅株。
壬戌十二月朔自辽州得檄往蒲行至韩侯岭复檄令回省二十七日抵寓咏怀四十韵
作者：许亦崧
朝代：清
体裁：古风

磨蝎坐命宫，蹇如马落驿。朅来三千里，奔走鲜安席。筠签课邮程，星骑驰羽檄。急递读惊心，惊音闻动魄。官途有定驱，候馆无安适。身疲困饥渴，眼倦忘晓夕。跋前更疐后，进寸复退尺。前途望旋回，后境去重历。磨蚁随转轮，辕牛疲服轭。今朝复何幸，车马归寓宅。肩舆入城郭，晚市堆粟帛。浩荡经街衢，曲折穿巷栅。行行认坊口，历历指屋脊。轻装童奴笑，驺从邻翁吓。入门到厅事，尘土拂巾帻。大儿娴鞠𦜕，卓立两足窄。小儿越门限，跳若虫趯趯。学语问家常，欲近惧嗔责。膝前两娇女，脂粉污眉额。絮衣手缝纫，时露针线迹。问事矜巧言，怪我颜色黑。旧仆喜我归，贳酒敲邻壁。庖婢喜我归，盘飧馈羊炙。黄犬喜我归，跳踉尾频掷。山妻前致词，絮语颇刺刺。上言慈亲健，家书近新得。下言儿女安，儿读女学织。翻不诉饥寒，似恐烦心力。会垣近京都，不比山中僻。好语得传闻，新猷布恩泽。西南军屡捷，旦夕偃兵革。朝廷大清明，四门贤路辟。爬罗到寒畯，疏栉去壅积。我闻大忻忭，喜气动颜色。感激出真诚，慰藉忘困阸。举酒尽余杯，加餐罄复核。是时冬已残，北风舞沙砾。暝色下前楹，夜光透重幂。寺钟歇孤撞，街柝过三击。坐久话更深，寒镫光的皪。
壬戌十二月朔自辽州得檄往蒲行至韩侯岭复檄令回省二十七日抵寓咏怀四十韵
作者：许亦崧
朝代：清

磨蝎坐命宫，蹇如马落驿。朅来三千里，奔走鲜安席。筠签课邮程，星骑驰羽檄。急递读惊心，惊音闻动魄。官途有定驱，候馆无安适。身疲困饥渴，眼倦忘晓夕。跋前更疐后，进寸复退尺。前途望旋回，后境去重历。磨蚁随转轮，辕牛疲服轭。今朝复何幸，车马归寓宅。肩舆入城郭，晚市堆粟帛。浩荡经街衢，曲折穿栅。行行认坊口，历历指屋脊。轻装童奴笑，驺从邻翁吓。入门到厅事，尘土拂巾帻。大儿娴鞠？，卓立两足窄。小儿越门限，跳若虫趯趯。学语问家常，欲近惧嗔责。膝前两娇女，脂粉污眉额。絮衣手缝纫，时露针线迹。问事矜巧言，怪我颜色黑。旧仆喜我归，贳酒敲邻壁。庖婢喜我归，盘飧馈羊炙。黄犬喜我归，跳踉尾频掷。山妻前致词，絮语颇刺刺。上言慈亲健，家书近新得。下言儿女安，儿读女学织。翻不诉饥寒，似恐烦心力。会垣近京都，不比山中僻。好语得传闻，新猷布恩泽。西南军屡捷，旦夕偃兵革。朝廷大清明，四门贤路辟。爬罗到寒畯，疏栉去壅积。我闻大忻忭，喜气动颜色。感激出真诚，慰藉忘困阸。举酒尽余杯，加餐罄复核。是时冬已残，北风舞沙砾。暝色下前楹，夜光透重幂。寺钟歇孤撞，街柝过三击。坐久话更深，寒镫光的皪。
夜坐口占
作者：许亦崧
朝代：清

瑟缩人如猬，萧间趣近僧。风声围四壁，雪影澹孤镫。雀冻栖难稳，僮眠唤不应。枯吟破岑寂，逸兴转飞腾。
山村晚宿
作者：许亦崧
朝代：清

独鸟没遥云，日落山气静。牛羊自识村，曲屈下前岭。天高河汉明，露重衣裳冷。入门松影繁，当户槐根瘿。竹榻展敝衾，石华汲新井。朅来困饥疲，息偃快俄倾。破窗漏疏光，缺月林梢耿。一饱便酣眠，百念息纷竞。众仆烂漫睡，鼾声逼镫影。朝曦射牖红，鸟语唤不醒。
度雁门关夜宿广武
作者：许亦崧
朝代：清

屹屹崇墉耸绛霄，金鞭策马度神皋。春风鼙鼓雄关静，落日牛羊细路高。老屋上镫眠戍卒，暮云留客解征袍。城头夜半悲笳动，欲起将军问六韬。白草黄沙古战场，时平容易出岩疆。风云永护三边印，砂砾难寻半段枪。俯仰无端隔今昔，登临何处吊兴亡。酒酣忽露幽并气，手拨驼羹劝客尝。
度雁门关夜宿广武·其一
作者：许亦崧
朝代：清

屹屹崇墉耸绛霄，金鞭策马度神皋。春风鼙鼓雄关静，落日牛羊细路高。老屋上镫眠戍卒，暮云留客解征袍。城头夜半悲笳动，欲起将军问六韬。
度雁门关夜宿广武·其二
作者：许亦崧
朝代：清

白草黄沙古战场，时平容易出岩疆。风云永护三边印，砂砾难寻半段枪。俯仰无端隔今昔，登临何处吊兴亡。酒酣忽露幽并气，手拨驼羹劝客尝。
秋夜
作者：许亦崧
朝代：清

络纬啼彻梧桐根，露泫白花凉有痕。纤云微袅月挂树，瘦竹乱摇风到门。岂惟幽光助秋兴，更喜冷艳清诗魂。乡心入夜耐寂寞，坐看落叶黏空樽。
过岭
作者：许亦崧
朝代：清

过岭忽开朗，山行不见人。落花含宿雨，流水送残春。路曲有千折，寺孤无四邻。停舆方小憩，已觉隔红尘。
吴淞江
作者：许会昌
朝代：清
体裁：五言律诗

一叶吴淞水，篷窗绿上眉。寒云迷远树，落日去荒陂。月黑舟人语，潮来估客知。梦中三泖阔，飞渡海东湄。
喜蔡湘岩自豫省来都
作者：许会昌
朝代：清
体裁：五言律诗

惜别正无赖，都城花乱飞。已拼无日见，乍喜及秋归。老至乡关切，时艰定省非。相看且相慰，我又理征衣。
送张子白大令之任西凉
作者：许会昌
朝代：清
体裁：五言律诗

积雪消红水，青烟望黑山。一环寒析木，三叠唱阳关。番俗明驼异，秋风牧马闲。政平摇健笔，转为一开颜。
春光好·咏梅
作者：许传妫
朝代：清

歌翠羽，暮烟浓。冷香丛。雪满山中树欲空。月光溶。姑射仙人体素，罗浮仙子肌松。受尽一番寒彻骨，嫁东风。
菩萨蛮·元宵雪月有怀
作者：许传妫
朝代：清

连宵冻透鸳鸯瓦。花放九枝不易谢。云髻巧妆梳。缠头细马驮。六街如鼎沸。明月团圞里。不肯下楼台。笙歌处处催。
七夕与宾于诸君联吟分得玉字
作者：许传霈
朝代：清

今年小暑雷惊屋，阴曀天时连三伏。乍夜西风已报秋，湿云犹作黄梅熟。吾来浮家苕霅间，七夕重逢私心祝。祝他节序调暑寒，不愁困苦餐蔬菽。比邻瓜果列几筵，道是乞巧求所欲。偶喜庭结蛛网丝，复讶针度月钩曲。得意家家拍手欢，吉兆胜比灯花卜。吾侪自古拙谋生，不学儿女斗红绿。岂甘愚戆事罔闻，省识昊苍厚我独。嗟哉人间多巧矣，名缰利薮逞驰逐。戕伐性灵公输羞，雕镂肺腑成风斲。非无宽厚钟斯人，丑类鲜不笑讪腹。何如赚此智巧心，无碍波流走尘俗。讷无语言钳齿唇，顿从柔媚更面目。客曰此心非外求，求得舍失议精卓。我望银河四悄然，当檐清浅露华沐。牛女双星岁一逢，乘运转移无穷朔。初无妙巧寓太空，怎惹离合閒情触。悟尽此理漏未残，窗虚涵翠鸣筱竹。独倚阑干风拂裳，何处声声笛横玉。
七夕由东阳至诸暨肩舆杂成倚前韵
作者：许传霈
朝代：清

驾起肩舆路正长，人情风土费评量。烟炊晓岫松笼翠，露被前宵枫渐黄。榴实道旁殊苦李，槐阴渡口即甘棠。村翁閒话壶觞适，浣女传喧荷芰香。绿树蝉声迎旭日，青林鸦背落斜阳。代茶解渴梨千颗，徒步寻舟水一方。查果流红村作市，棉田霏白妇提筐。影来雉堞招遥塔，歌起渔船出野塘。农踏桔槔新值雨，樵冲岩穴独乘凉。秋风吹叶看明月，人迹浮桥忆早霜。茅舍老牛勤舐犊，草堤童子笑亡羊。回头别有难忘处，洞口归云护草堂。
七月九日渡澉浦纪事
作者：许传霈
朝代：清

甬东巢海盗，负固僭名号。天子莫能诛，有司治不到。辛壬越二年，粤寇肆悖暴。同鼓楫浙流，龛赭间攻剽。我家苦烽烟，澉浦乘孤棹。何物扎红巾，片帆来海峤。风急口乾呼，追奔闻轰炮。两舟一索连，拔刀齐声啸。但闻勿杀人，玉帛投所好。伤哉馀手泽，无多存火燎。兄子结同心，前向哀哀告。盗酋似识我，破箧倾颠倒。珠玉碎行行，半赴海若召。海若渺无情，白浪长风扫。片羽视吉光，零星拾泥淖。冀彼所亡书，一一粥乡校。句馀溪水通，合浦还珠妙。舟子恸哭声，腥雨鼍龙吊。暮色望家山，隐隐海神庙。
七里泷看云
作者：许传霈
朝代：清

桐庐江之上，山势诡莫状。万笏列朝班，千鬟俟远望。我舟发侵晨，白云压青嶂。活泼走蛟龙，喷薄助波涨。想见空洞天，才撤云母帐。一座玉屏风，历乱总无恙。绝顶形变更，当头或排宕。忽忽过山头，前山又相向。络绎不断云，心神为之王。衣袖如铁寒，久伫讶健忘。风劲鸟不鸣，峭壁高无傍。有此山水奇，看云奇穷相。深恐入富阳，胜景更莫让。急为笔诸书，好见云山样。
三十自述
作者：许传霈
朝代：清

重桂堂前桂荫连，孰经趋对溯髫年。此身赖得之无识，累世犹赢清白传。讵料箕裘湮手泽，况经乡里扰烽烟。频年骨肉流离际，怅望家山泪潜然。庭萱犹喜驻春晖，寸草相思得所依。惯住湖山聊自适，重游苕霅浑忘机。家贫常恕旨甘奉，岁晚难堪故旧稀。凄绝黄泥冈下路，未崇马鬣倍歔欷。萑苻何物肆蚩尤，兵火馀生浪迹浮。淮海涛声驱客病，金焦山势压乡愁。王恭长物空馀簟，庾信悲秋独赋楼。差幸故园完聚日，龙宫何事阻归舟。生离死别每神伤，寥落年来不自遑。未起严敦惭马诫，欲联轼辙怅苏床。高情无复披求借，破砚长教懔直方。坐对妻孥空寂寞，复看春草碧池塘。梅放孤山兴不孤，同人买棹有西湖。已惭南阁谈经席，莫问高阳旧酒徒。别有嗜痂挥翰墨，谁能品味到莼鲈。归来还把图书列，一笑先生合号迂。立身诚意两操持，甘苦从教心自知。切磋他山资好友，追随鲁殿得吾师。半生书剑嗟无用，卅载功名愧已迟。壮不如人将老大，返躬何以策良时。
三十自述·其一
作者：许传霈
朝代：清

重桂堂前桂荫连，孰经趋对溯髫年。此身赖得之无识，累世犹赢清白传。讵料箕裘湮手泽，况经乡里扰烽烟。频年骨肉流离际，怅望家山泪潜然。
三十自述·其三
作者：许传霈
朝代：清

萑苻何物肆蚩尤，兵火馀生浪迹浮。淮海涛声驱客病，金焦山势压乡愁。王恭长物空馀簟，庾信悲秋独赋楼。差幸故园完聚日，龙宫何事阻归舟。
三十自述·其二
作者：许传霈
朝代：清

庭萱犹喜驻春晖，寸草相思得所依。惯住湖山聊自适，重游苕霅浑忘机。家贫常恕旨甘奉，岁晚难堪故旧稀。凄绝黄泥冈下路，未崇马鬣倍歔欷。
三十自述·其五
作者：许传霈
朝代：清

梅放孤山兴不孤，同人买棹有西湖。已惭南阁谈经席，莫问高阳旧酒徒。别有嗜痂挥翰墨，谁能品味到莼鲈。归来还把图书列，一笑先生合号迂。
三十自述·其六
作者：许传霈
朝代：清

立身诚意两操持，甘苦从教心自知。切磋他山资好友，追随鲁殿得吾师。半生书剑嗟无用，卅载功名愧已迟。壮不如人将老大，返躬何以策良时。
三十自述·其四
作者：许传霈
朝代：清

生离死别每神伤，寥落年来不自遑。未起严敦惭马诫，欲联轼辙怅苏床。高情无复披求借，破砚长教懔直方。坐对妻孥空寂寞，复看春草碧池塘。
三月二十六日与共甫偕吴门吴憩堂游云栖，翌晨步江干转至虎跑寺，由湖上棹归
作者：许传霈
朝代：清

钱唐江一曲，处处栽修竹。竹林深复深，接入五云麓。有坞曰云栖，五色云归宿。赵宋结茅庵，代住高人躅。前明隆万间，祩宏僧不俗。坐爱好山林，铸就新语录。一卷法慧经，年年人熟读。塔院在其旁，高树盖新绿。好山有好泉，潺潺听往复。佳处在此间，逾时看不足。洗心亭洗心，归路淡无欲。移舟泊江干，晚烟春树团。同行懒归去，秉烛发高言。沽酒招舟子，聊慰江上寒。蓬窗时眺望，波平静不澜。妓船管弦息，沙岸鸥鹭閒。此心有法慧，何必谢尘缘。梦入华虚境，驰驱大道安。潮声惊夜半，疑是出山泉。山泉说虎跑，游兴晨更豪。舍舟登彼岸，行行不辞劳。数里越云岭，泉声何滔滔。两山夹集树，高际拂凉飙。三椽铺老屋，山僧先诛茅。寻胜倚古井，汲泉野火烧。传闻泉流出，并自李唐朝。寺僧苦潦渴，神遣二虎淘。往事莫须问，饮我热已浇。碑摩东坡字，读之意亦消。鸡黍田家具，深林乐且住。酡颜立茅檐，茶笋香处处。有鸟忽呼归，我亦寻归路。仄径出蚕丛，花港唤野渡。买棹回峰前，好风为之御。苏堤白沙堤，多少游人误。香车络绎来，画船泛无数。昨江今日湖，风景笑如故。禅心与道心，至此一齐悟。
三月二十六日与共甫偕吴门吴憩堂游云栖，翌晨步江干转至虎跑寺，由湖上棹归·其一
作者：许传霈
朝代：清

钱唐江一曲，处处栽修竹。竹林深复深，接入五云麓。有坞曰云栖，五色云归宿。赵宋结茅庵，代住高人躅。前明隆万间，祩宏僧不俗。坐爱好山林，铸就新语录。一卷法慧经，年年人熟读。塔院在其旁，高树盖新绿。好山有好泉，潺潺听往复。佳处在此间，逾时看不足。洗心亭洗心，归路淡无欲。
三月二十六日与共甫偕吴门吴憩堂游云栖，翌晨步江干转至虎跑寺，由湖上棹归·其三
作者：许传霈
朝代：清

山泉说虎跑，游兴晨更豪。舍舟登彼岸，行行不辞劳。数里越云岭，泉声何滔滔。两山夹集树，高际拂凉飙。三椽铺老屋，山僧先诛茅。寻胜倚古井，汲泉野火烧。传闻泉流出，并自李唐朝。寺僧苦潦渴，神遣二虎淘。往事莫须问，饮我热已浇。碑摩东坡字，读之意亦消。
三月二十六日与共甫偕吴门吴憩堂游云栖，翌晨步江干转至虎跑寺，由湖上棹归·其二
作者：许传霈
朝代：清

移舟泊江干，晚烟春树团。同行懒归去，秉烛发高言。沽酒招舟子，聊慰江上寒。蓬窗时眺望，波平静不澜。妓船管弦息，沙岸鸥鹭閒。此心有法慧，何必谢尘缘。梦入华虚境，驰驱大道安。潮声惊夜半，疑是出山泉。
三月二十六日与共甫偕吴门吴憩堂游云栖，翌晨步江干转至虎跑寺，由湖上棹归·其四
作者：许传霈
朝代：清

鸡黍田家具，深林乐且住。酡颜立茅檐，茶笋香处处。有鸟忽呼归，我亦寻归路。仄径出蚕丛，花港唤野渡。买棹回峰前，好风为之御。苏堤白沙堤，多少游人误。香车络绎来，画船泛无数。昨江今日湖，风景笑如故。禅心与道心，至此一齐悟。
三月四日侍母登舟谢淮阴诸友送至宝应
作者：许传霈
朝代：清

冠盖动淮阴，河梁携手吟。此乡多蕴结，永夜慰胸襟。百里联床梦，扁舟故友心。相逢终欲别，不尽玉杯斟。
上元前夕叠韵复棣笙
作者：许传霈
朝代：清

梓里棠封溯昔贤，披寻卷牍写联翩。时形梦入羹墙里，不觉春回梅柳边。天道循环寒代暑，他乡羁旅日穷年。岁除懒把新诗祭，客到犹欣醉欲眠。茅庐赏雪集群贤，小住神仙气运翩。乐事偏饶荒径外，春游待约太湖边。酸咸世味周寒士，灯火街头学少年。惆怅连朝风雨紧，宵深清冷不成眠。
上元前夕叠韵复棣笙·其一
作者：许传霈
朝代：清

梓里棠封溯昔贤，披寻卷牍写联翩。时形梦入羹墙里，不觉春回梅柳边。天道循环寒代暑，他乡羁旅日穷年。岁除懒把新诗祭，客到犹欣醉欲眠。
上元前夕叠韵复棣笙·其二
作者：许传霈
朝代：清

茅庐赏雪集群贤，小住神仙气运翩。乐事偏饶荒径外，春游待约太湖边。酸咸世味周寒士，灯火街头学少年。惆怅连朝风雨紧，宵深清冷不成眠。
上元日留赠伯兄
作者：许传霈
朝代：清

每因省墓殡，买棹至城西。剩有黄家宇，难忘昔日栖。里邻悲离散，风雨感凄迷。赢得元宵饮，相逢醉若泥。大智从愚起，而今觉太愚。兄怀诚似拙，弟号合称迂。对客愁何底，忘情语转无。莫能筹极计，且自课儿雏。雁序才连昨，分飞别犹匆。不图归故里，依旧感飘蓬。三月烟花艳，长江尺素通。临岐言约略，不尽寸心中。
上元日留赠伯兄·其一
作者：许传霈
朝代：清

每因省墓殡，买棹至城西。剩有黄家宇，难忘昔日栖。里邻悲离散，风雨感凄迷。赢得元宵饮，相逢醉若泥。
上元日留赠伯兄·其三
作者：许传霈
朝代：清

雁序才连昨，分飞别犹匆。不图归故里，依旧感飘蓬。三月烟花艳，长江尺素通。临岐言约略，不尽寸心中。
上元日留赠伯兄·其二
作者：许传霈
朝代：清

大智从愚起，而今觉太愚。兄怀诚似拙，弟号合称迂。对客愁何底，忘情语转无。莫能筹极计，且自课儿雏。
上巳送师竹归苕溪用前韵
作者：许传霈
朝代：清

送归人值暮春天，顿触离怀在眼前。满地绿阴诗似海，一帘花影酒成仙。惠连未醒西堂梦，安石还随东墅缘。惆怅武林山水接，思亲忍读白云篇。
中秋
作者：许传霈
朝代：清

去岁中秋节，高堂依老亲。团栾明月夜，来照白头新。此日孤成子，良宵望里身。安能同逝也，不失过庭人。
中秋前夕牌头题壁依前韵
作者：许传霈
朝代：清

万山妆澹到中秋，归路年年快卧游。水泻平桥移足底，树狂落叶打人头。久疏似友新醅饮，乍晤犹亲旧句留。此去大江看月满，转愁风雨急扁舟。
中秋坐月
作者：许传霈
朝代：清

汤汤淮水长，片片秋云洁。客来自何方，三度良宵月。今夜月独明，清光白虚堂。中庭起徘徊，疏星淡欲灭。虫语四壁围，人影卧阶石。何处生清风，飘飘乱我发。身已到蓬莱，广寒近咫尺。万籁齐寂寞，霏露湿阑干。当空悬皓魄，俯仰心自宽。老母怜小儿，为倚门闾看。相看复相思，天涯游子寒。前年度江北，长歌行路难。去年分淮水，来照白头单。安能离别者，如此月团栾。
中秋坐月·其一
作者：许传霈
朝代：清

汤汤淮水长，片片秋云洁。客来自何方，三度良宵月。今夜月独明，清光白虚堂。中庭起徘徊，疏星淡欲灭。虫语四壁围，人影卧阶石。何处生清风，飘飘乱我发。身已到蓬莱，广寒近咫尺。
中秋坐月·其二
作者：许传霈
朝代：清

万籁齐寂寞，霏露湿阑干。当空悬皓魄，俯仰心自宽。老母怜小儿，为倚门闾看。相看复相思，天涯游子寒。前年度江北，长歌行路难。去年分淮水，来照白头单。安能离别者，如此月团栾。
中秋舟泊泰兴怀胡丈
作者：许传霈
朝代：清

小港绕垂杨，秋风一枕凉。病魔牢不去，客思渺难忘。淮水蘋花远，荒城夜杵长。此翁归去也，明月两相望。
丹阳道中
作者：许传霈
朝代：清

一塔指朝暾，巍然雉堞存。断碑留胜迹，残垒吊忠魂。草长凄风帚，桥连旧日村。伤心遗士卒，犹说向军门。
九日登岘山
作者：许传霈
朝代：清

重九登高日，同人到岘山。堂堂怀逸老，红树白云閒。
九月二十九日感事
作者：许传霈
朝代：清

乌鸣天欲霜，东南飞欃枪。红巾来何处，片帆渡富阳。杀人铁岭关，流血河水殷。官弁未接厉，荼毒偏稽山。我闻太守贤，苕霅靖烽烟。下车无半月，濠水凿城坚。米粟非不多，况乃乘天险。一朝变部兵，粒火腾高焰。古来名将士，和衷石投水。李广岂不伟，竟至朔北死。
九月二十五日去苏州
作者：许传霈
朝代：清

乌篷送我出姑苏，自笑年来性太迂。世事变迁云意态，客怀突兀路崎岖。最难著笔狮林画，尚未留题寒碧庐。为语裙钗须爱护，莫将檀板误当炉。
九月二日病赴睦州
作者：许传霈
朝代：清

挂帆镇日忘舟行，时讶床头金铁鸣。过尽严滩七十里，隔篷惟听画眉声。相逢萍水话扁舟，舟到严陵竟卧游。瞥见双峰云外插，此心添得是离愁。
九月二日病赴睦州·其一
作者：许传霈
朝代：清

挂帆镇日忘舟行，时讶床头金铁鸣。过尽严滩七十里，隔篷惟听画眉声。
九月二日病赴睦州·其二
作者：许传霈
朝代：清

相逢萍水话扁舟，舟到严陵竟卧游。瞥见双峰云外插，此心添得是离愁。
九月偕兄子乐斋之毗陵
作者：许传霈
朝代：清

不将游处废诗书，一卷商量作客初。历尽江南黄叶地，推篷胜比晚停车。萍踪聚散却无凭，阅历深时觉岸登。旧日南辕今北辙，分明迎送在兰陵。
九月偕兄子乐斋之毗陵·其一
作者：许传霈
朝代：清

不将游处废诗书，一卷商量作客初。历尽江南黄叶地，推篷胜比晚停车。
九月偕兄子乐斋之毗陵·其二
作者：许传霈
朝代：清

萍踪聚散却无凭，阅历深时觉岸登。旧日南辕今北辙，分明迎送在兰陵。
九月四日重至东阳寄杭诸友
作者：许传霈
朝代：清

握手行江曲，寂寞破清谈。离愁浩无际，烟波逐征帆。白蘋飘秋渚，青松依石岩。欸乃一声去，江流暮色涵。回首系篷处，灯火落两三。泊舟高城下，乘舆当安步。半载重行行，秋来异春去。春山桃柳芳，秋岸荻花暮。停车看不足，霜叶遍红树。斜阳照人家，今宵道且住。
九月四日重至东阳寄杭诸友·其一
作者：许传霈
朝代：清

握手行江曲，寂寞破清谈。离愁浩无际，烟波逐征帆。白蘋飘秋渚，青松依石岩。欸乃一声去，江流暮色涵。回首系篷处，灯火落两三。
九月四日重至东阳寄杭诸友·其二
作者：许传霈
朝代：清

泊舟高城下，乘舆当安步。半载重行行，秋来异春去。春山桃柳芳，秋岸荻花暮。停车看不足，霜叶遍红树。斜阳照人家，今宵道且住。
书晋豫饥状寄当事者
作者：许传霈
朝代：清

频年岁大饥，朔北民缭乱。山东复山西，旱魃赤焦遍。三年天不雨，禾麦枯高岸。升斗比琼珠，饥饿无贵贱。枵腹走东西，鹄形黝色面。勉登太行山，底柱王屋间。汴梁古帝都，同兴哀鸿叹。僵卧不可行，道旁苦相见。岂无王孙怜，谁储漂母饭。惨闻人相食，未毙忍吞咽。一脔易一钱，直竟逊刍豢。甚矣此际情，不啻析骸爨。长官廉得之，章奏通名殿。诏书振困穷，仓粟诘朝散。已输万帑金，未获餐饱顿。四海恻然伤，豪富为激劝。醵金未及千，道殣死逾半。纵有延喘息，畴克策昼旦。客从东南来，微理姑擘判。移粟与移民，大道原兼擅。曷不送灾黎，分留列郡县。十家养一人，一郡四百万。数却合流民，力不劳神算。且谋挟纩棉，世界和冰炭。冬至喜阳生，生机在顾盼。熟聆道路言，愿作刍荛献。舍斯不亟图，衰草恐滋蔓。霜雪正满天，慈云望一片。
二十五日由湖回杭，钝斋主人置梅酒舟中，越宿花放，喜赋柬主人
作者：许传霈
朝代：清

昔日金华去，梅花护我车。车行苦辘轳，花枝冷不花。今作吴兴游，梅花共一舟。舟行不数里，花气盎罗浮。初见蕊如茧，再见破如剪。层出胜蕉抽，盘旋殊蓬转。舵尾笼鸣禽，睍睆度好音。驿路泄春意，花鸟驱客心。何为前度梅，芳信分迟速。造化别无因，位置良难独。仙骨终清奇，遭逢不可知。荏苒当春华，名山證素期。春色连吴越，灵气蕴同室。我新乐聚欢，身不识离别。花兮作解人，斯时特地亲。孤屿林处士，招隐西湖滨。主人何郑重，佐他酒两瓮。花香杂酒香，苕霅水风送。送我夜不眠，起坐觉衣单。推篷际清晓，还看雪漫天。
二月二十八日偕龚梓材邑宰游白云洞在东阳城西十里
作者：许传霈
朝代：清

平生雅有看山癖，为访名山遍纵迹。此邦山势倍巍峨，双岘八华翠环积。甑峰之阴深复深，有洞瓮然云滃白。我来春雨初霁时，溪水潺潺乱郊陌。山隈曲径画图开，正奋足力忘休息。忽惊两岫排碧空，擘破玉龙五千尺。喷雪霏雾逞奇诡，倒海奔涛自雄特。白日浑讶风雨来，当头幻作金铁掷。清盈贮成琼玉盆，玲珑长挂珠玑壁。观水须穷水之源，彳亍峰峦奋杖策。绝顶山势复嶙峋，脚底鸣涛走霹雳。飞瀑竟接石乳泉，一窍晶瑩通地脉。偶然松火试石铫，虎跑惠泉不能敌。我闻有宋多隐逸，手把渔竿谢徵辟。又闻明季张太傅，凿半月池藉游适。遂初洗得此心清，尚志奚为万乘易。况是先儒读书处，佳话堪镌一片石。君子所重去故乡，理学文章炳今昔。何幸先达竟萃此，景行高山两树得。客言胜地不虚来，供奉瓣香藉亲炙。否则雅事续东园，终古名区开讲席。桃花半坞蒸霞红，松老千株映岚碧。年年佳气满山林，涵碧翠微见颜色。我是金华后世人，已惭名氏食旧德。襆被来此或夙缘，愿诛衡茅处山侧。
二月二十八日偕龚梓材邑宰游白云洞在东阳城西十里
作者：许传霈
朝代：清
体裁：古风

平生雅有看山癖，为访名山遍纵迹。此邦山势倍巍峨，双岘八华翠环积。甑峰之阴深复深，有洞瓮然云滃白。我来春雨初霁时，溪水潺潺乱郊陌。山隈曲径画图开，正奋足力忘休息。忽惊两岫排碧空，擘破玉龙五千尺。喷雪霏雾逞奇诡，倒海奔涛自雄特。白日浑讶风雨来，当头幻作金铁掷。清盈贮成琼玉盆，玲珑长挂珠玑壁。观水须穷水之源，彳亍峰峦奋杖策。绝顶山势复嶙峋，脚底鸣涛走霹雳。飞瀑竟接石乳泉，一窍晶莹通地脉。偶然松火试石铫，虎跑惠泉不能敌。我闻有宋多隐逸，手把渔竿谢徵辟。又闻明季张太傅，凿半月池藉游适。遂初洗得此心清，尚志奚为万乘易。况是先儒读书处，佳话堪镌一片石。君子所重去故乡，理学文章炳今昔。何幸先达竟萃此，景行高山两树得。客言胜地不虚来，供奉瓣香藉亲炙。否则雅事续东园，终古名区开讲席。桃花半坞蒸霞红，松老千株映岚碧。年年佳气满山林，涵碧翠微见颜色。我是金华后世人，已惭名氏食旧德。襆被来此或夙缘，愿诛衡茅处山侧。
二月二十六日展先大人墓
作者：许传霈
朝代：清

触景悲风木，茫茫五度春。伤心一抔土，犹未安先人。墓草年年绿，堤杨冉冉新。初成寒食奠，无限泪沾巾。
二月八日兄子乐斋之扬
作者：许传霈
朝代：清

才归沪渎棹，复泛广陵舟。客地一挥手，青天几处愁。饥寒身共叹，时业泪交流。珍重书香旧，秋风再唱酬。犹得修定省，灵椿此去安。频年添发白，千里慰形单。客惯身忘旅，家贫眷耐寒。维扬江上见，为我道加餐。
二月八日兄子乐斋之扬·其一
作者：许传霈
朝代：清

才归沪渎棹，复泛广陵舟。客地一挥手，青天几处愁。饥寒身共叹，时业泪交流。珍重书香旧，秋风再唱酬。
二月八日兄子乐斋之扬·其二
作者：许传霈
朝代：清

犹得修定省，灵椿此去安。频年添发白，千里慰形单。客惯身忘旅，家贫眷耐寒。维扬江上见，为我道加餐。
二月六日偕薛子白、胡馨甫、高共甫乘兴泛西湖，谒蒋公祠，饮湖畔，夜饮子白家，纪事柬心农丈
作者：许传霈
朝代：清

人与西湖两别离，经年不见思蕴结。忽来湖滨晤故人，杭州胡高通州薛。放棹湖心薄暮天，湖光人影杂明灭。陡起湖风湖水高，吹皱波纹漾细密。涌出云峰无数青，千朵叠成石凹凸。指是新祠祀蒋公，孤山如幕天然设。图画战功摩峭厓，四壁英姿动毫发。白苏政绩寄烟鬟，韩岳精神摇岩穴。纵使湖泉冷若斯，难抹烈士热心血。我爱古人不薄今，柏堂竹阁齐峻洁。煮茗一瓯酒一樽，徜徉其间情怡悦。隔岸南屏报晚钟，声声烟际何清越。酒阑犹欣酒未阑，饮寻文字迎纤月。薛家老凤主风骚，夜话高斋席珍列。入林出山心澄源，说经讲艺指绕铁。相与印證湖上游，人去人来妙出没。偶然小聚亦神仙，快偿此愿深饥渴。
二月奉母居杭即返棹苏州
作者：许传霈
朝代：清

古杭名胜擅东城，况傍皋园水木清。记取春晖无限在，莺花三月自关情。时从客地赋归来，此日偏教客地回。差幸武林山水接，片帆无碍到苏台。
二月奉母居杭即返棹苏州·其一
作者：许传霈
朝代：清

古杭名胜擅东城，况傍皋园水木清。记取春晖无限在，莺花三月自关情。
二月奉母居杭即返棹苏州·其二
作者：许传霈
朝代：清

时从客地赋归来，此日偏教客地回。差幸武林山水接，片帆无碍到苏台。
五月十二日悼同儿成绝句十首
作者：许传霈
朝代：清

溯儿生与祖生同，欲以同名继祖风。谁料不同又同处，偏逢忌日化尘红。相随阿姆住家乡，赢得聪明话短长。无恙云山归梦里，当时岂竟弃爷娘。分离数月复杭州，浪打钱唐江上舟。一见森森寒玉立，风霜原不为儿愁。学字还须学读书，旅窗消遣日之馀。何期此意先窥透，朝晚课功不俟□。偶病谁知入肺肝，昏黄痰嗽梦难安。饥驱我到苕溪去，待得归来岁已残。气虚水肿费猜疑，起伏连番半载时。报道沈疴消去也，菰城何幸遇天医。嗟病能医命不能，经过重五病顿增。四朝粒绝连宵坐，哀此焰残竟灭灯。教人那得不情痴，临去伤心事事知。呼遍家人行不得，分明作别断肠时。平时嬉戏雅情多，抛别同侪没奈何。晓起堪怜小阿弟，犹从帐里问哥哥。转轮落劫义虚无，别结因缘父子呼。最是解人难解事，生于湖郡死于湖。
五月十二日悼同儿成绝句十首·其一
作者：许传霈
朝代：清

溯儿生与祖生同，欲以同名继祖风。谁料不同又同处，偏逢忌日化尘红。
五月十二日悼同儿成绝句十首·其七
作者：许传霈
朝代：清

嗟病能医命不能，经过重五病顿增。四朝粒绝连宵坐，哀此焰残竟灭灯。
五月十二日悼同儿成绝句十首·其三
作者：许传霈
朝代：清

分离数月复杭州，浪打钱唐江上舟。一见森森寒玉立，风霜原不为儿愁。
五月十二日悼同儿成绝句十首·其九
作者：许传霈
朝代：清

平时嬉戏雅情多，抛别同侪没奈何。晓起堪怜小阿弟，犹从帐里问哥哥。
五月十二日悼同儿成绝句十首·其二
作者：许传霈
朝代：清

相随阿姆住家乡，赢得聪明话短长。无恙云山归梦里，当时岂竟弃爷娘。
五月十二日悼同儿成绝句十首·其五
作者：许传霈
朝代：清

偶病谁知入肺肝，昏黄痰嗽梦难安。饥驱我到苕溪去，待得归来岁已残。
五月十二日悼同儿成绝句十首·其八
作者：许传霈
朝代：清

教人那得不情痴，临去伤心事事知。呼遍家人行不得，分明作别断肠时。
五月十二日悼同儿成绝句十首·其六
作者：许传霈
朝代：清

气虚水肿费猜疑，起伏连番半载时。报道沈疴消去也，菰城何幸遇天医。
五月十二日悼同儿成绝句十首·其十
作者：许传霈
朝代：清

转轮落劫义虚无，别结因缘父子呼。最是解人难解事，生于湖郡死于湖。
五月十二日悼同儿成绝句十首·其四
作者：许传霈
朝代：清

学字还须学读书，旅窗消遣日之馀。何期此意先窥透，朝晚课功不俟□。
人生
作者：许传霈
朝代：清

满地冰霜斗室居，虽然困顿亦舒徐。懒思尘世无穷事，补读吾生有用书。饭罢聊将閒步数，睡馀常觉客心虚。忘言自得静中趣，过尽门来显者车。
代复薛观察即此其洗儿诗韵
作者：许传霈
朝代：清

藕花香里报新诗，最好麟儿初洗时。作室有书欣读早，随园得子合名迟。神驹头角骅骝种，老凤威仪廊庙知。朱芾君王从此咏，承平雅欲惬心期。
伯兄偕游狮林茗饮终日
作者：许传霈
朝代：清

坐谈口苦渴，斋居志苦郁。茗饮五松园，二者思兼括。园丁结知心，汲泉火烹活。香浮雪一瓯，畅言促双膝。即此是家居，襟怀恕坦率。犹忆前朝游，车马齐稠密。今日天假缘，座无集宾列。微雨洒亭台，我情更怡悦。花鸟见精神，岩岫竞辽阔。劳劳行役人，园林为蕴结。壶茗乐团栾，不许说离别。倪迂画岂迂，解事烟云抹。相对暮忘归，归途迎素月。
伯兄由奉贤来松江连床三日
作者：许传霈
朝代：清

患难思骨肉，终夜不能忘。梦去似相见，约略话连床。嗟哉我兄弟，寥落参与商。秦晋非谓远，道路阻何长。昨朝系便鸿，裂帛寄衷肠。晓闻啼好鸟，何期来远方。谁不苦离别，反喜新把袂。入门各自言，悲欢集斯际。鬓发未全颁，重裘尽凋敝。沦落本无家，沧桑经此世。当头风木悲，抔土逾五载。中庭悬画图，潜然欲流涕。人生若朝露，溘忽不可留。矧以弱鲁质，际此多难秋。客地雅难乐，亲朋结良俦。移我新浊酿，涤此无尽愁。酡颜不久热，相对复何求。富贵岂不愿，何以善贻谋。偶得箧中书，昔日所雠校。纸色殊苍黄，字迹忆年少。物兮且容易，人能不抚吊。清白永家传，酸辛闻母教。无乃饥渴驱，来朝催孤棹。不住夜潮流，东门凝远眺。
伯兄由奉贤来松江连床三日·其一
作者：许传霈
朝代：清

患难思骨肉，终夜不能忘。梦去似相见，约略话连床。嗟哉我兄弟，寥落参与商。秦晋非谓远，道路阻何长。昨朝系便鸿，裂帛寄衷肠。晓闻啼好鸟，何期来远方。
伯兄由奉贤来松江连床三日·其三
作者：许传霈
朝代：清

人生若朝露，溘忽不可留。矧以弱鲁质，际此多难秋。客地雅难乐，亲朋结良俦。移我新浊酿，涤此无尽愁。酡颜不久热，相对复何求。富贵岂不愿，何以善贻谋。
伯兄由奉贤来松江连床三日·其二
作者：许传霈
朝代：清

谁不苦离别，反喜新把袂。入门各自言，悲欢集斯际。鬓发未全颁，重裘尽凋敝。沦落本无家，沧桑经此世。当头风木悲，抔土逾五载。中庭悬画图，潜然欲流涕。
伯兄由奉贤来松江连床三日·其四
作者：许传霈
朝代：清

偶得箧中书，昔日所雠校。纸色殊苍黄，字迹忆年少。物兮且容易，人能不抚吊。清白永家传，酸辛闻母教。无乃饥渴驱，来朝催孤棹。不住夜潮流，东门凝远眺。
伯兄自瓜步来苏，连床四日
作者：许传霈
朝代：清

谁怜征雁怅离群，棹下江南快所云。难却此时情款款，懒思别后语纷纷。加餐客地常期健，起我家声祗诵芬。四夜连床千里梦，相逢底事不欢欣。
侍家大人宴金罍观
作者：许传霈
朝代：清

梓里欣情话，荷风残夏凉。山低云树绿，城近稻田黄。煮石仙人井，清心曲水觞。晚来不归去，策杖喜高堂。
侍家大人至汤浦
作者：许传霈
朝代：清

曲尽江流路有无，故乡风景自清腴。趁潮数艇挂帆席，傍岸千家隐荻芦。樵斧声稀闻赤壁，渔歌唱晚起珠湖。百年桑梓知依旧，珍重汤川忆钓图。
侍母归家
作者：许传霈
朝代：清

布帆无恙挂天涯，未惯行程问日斜。船上老人频指点，曹江西去阿侬家。一峰盘绕势崔巍，老屋三间傍水隈。堂上白头人几个，杖藜言笑出门来。
侍母归家·其一
作者：许传霈
朝代：清

布帆无恙挂天涯，未惯行程问日斜。船上老人频指点，曹江西去阿侬家。
侍母归家·其二
作者：许传霈
朝代：清

一峰盘绕势崔巍，老屋三间傍水隈。堂上白头人几个，杖藜言笑出门来。
借书柬衡甫
作者：许传霈
朝代：清

针线压女红，斧锥资匠斲。器利善事先，至理通乎学。讲学在群书，梯航与辘轴。舍此旧迹寻，歧途迷踯躅。嗟我少失学，父书未能读。缥缃飘劫灰，湖海走尘俗。几处拥书城，心羡涎流角。饷贫慨以慷，驱饥常缚束。堪叹楮叶成，已尽易饘粥。异书识纤微，天花眩眼目。牛充梁栋高，蠡测山渊伏。一知半解时，岁月逾匆促。三来苕霅间，游忆髫龄熟。桂堂许重登，天香犹馥郁。施子真儒官，今雨旧雨续。得钱便买书，插架签盈屋。问难并析疑，取求快所欲。帘燕静不嗔，河鼠饮满腹。回首二十年，趋庭训闻独。阶砌每徘徊，梦魂应来复。袖卷晚归来，少年补未足。荒草辟山蹊，暗室明椽烛。故地逢故交，天与孤儿福。
偕叔兄襄校严郡试卷居双峰书院先人课士地也，感赋
作者：许传霈
朝代：清

桐庐江清浅，潇洒属兹邦。官师推人杰，赵范与吕张。清献琴鹤去，希文柤豆香。遗徽留教养，东莱实提纲。况有南轩辅，吾儒道大光。道光岁乙未，先人除上庠。寻原历五载，珊网期相当。远迩人负笈，利钝锥处囊。谓士无气节，先筑子陵堂。谓士无勇敢，大书商氏坊。时逾兵火劫，人心犹未忘。幸哉贤太守，不令斯道伤。劝农归根本，兴学资息藏。十月旁死魄，闱棘锁峰双。罗致我兄弟，文字饮壶觞。明月成三影，夜雨话连床。有时窗风发，灵椿僾乎望。当日丹铅席，今朝角逐场。境虽异今昔，神来不殊方。叹我吹埙篪，学殖将芜荒。聊慰联棠棣，不为参与商。入梦言当务，勿以文艺狂。用力有未逮，漫自擅雌黄。课功有未邃，毋自快否臧。恍见趋庭对，心神两彷徨。醒来披卷帙，高烛何辉煌。理达辞能举，斐然亦成章。后生非不秀，先达在洋洋。
偕周君经甫登爱山台感赋
作者：许传霈
朝代：清

吴兴佳山水，清远无古今。高台共登眺，城市而山林。道场一峰秀，相对豁尘襟。诸毗势奔赴，峰灵妙莫寻。捲帘纳苍霭，白日未西沈。朱阑与翠竹，掩映春色深。东坡追往迹，梅村续前吟。既怀贤太守，怅触旧时心。树木犹树人，爱山如爱士。趋庭闻斯言，三十年于是。沧海变桑田，人物杂悲喜。相持一尊酒，远慰风尘子。游子独停杯，四顾情难已。巍巍苍卞峰，渺渺太湖水。仿佛神兮来，不期俱集此。举目谁与言，满林芳桃李。
偕周君经甫登爱山台感赋·其一
作者：许传霈
朝代：清

吴兴佳山水，清远无古今。高台共登眺，城市而山林。道场一峰秀，相对豁尘襟。诸毗势奔赴，峰灵妙莫寻。捲帘纳苍霭，白日未西沈。朱阑与翠竹，掩映春色深。东坡追往迹，梅村续前吟。既怀贤太守，怅触旧时心。
偕周君经甫登爱山台感赋·其二
作者：许传霈
朝代：清

树木犹树人，爱山如爱士。趋庭闻斯言，三十年于是。沧海变桑田，人物杂悲喜。相持一尊酒，远慰风尘子。游子独停杯，四顾情难已。巍巍苍卞峰，渺渺太湖水。仿佛神兮来，不期俱集此。举目谁与言，满林芳桃李。
偕梓材、洛翘、师竹、芝生作消暑集，尝白莲花瓣，分得渔字
作者：许传霈
朝代：清

采采白莲花，池塘半亩馀。明霞落波晚，红日照林初。嘉宾常欢聚，消暑足清娱。鸡豚苦下箸，瓜果足园蔬。主人出新意，折花充庖厨。我曾餐兰菊，秀色并可茹。天地为炉炭，山水得膏腴。况此白菡萏，清不染泥淤。烹调妙燔炙，瓣瓣落瑶琚。奉出白玉盘，香味与之俱。清气沦骨髓，芳泽润肌肤。催诗分雪藕，酌酒和琼酥。充我冰洁肠，烦热快涤除。彼哉尘俗子，未许为酒徒。膏粱涂痴腹，粗粝饱腐儒。爱花花愈憎，臭味自然殊。若使餐此莲，出污而入污。安得素心侣，英华共含咀。邀花入肺腑，谅勿蒙其辜。座客发狂笑，语奇天下无。花不用钱买，酒岂为我沽。今夕尽足乐，心事梦樵渔。
偕海宁倪又田登秀亭
作者：许传霈
朝代：清

严陵山水蓄不平，气撼大江奔鲲鲸。此峰又如赴渴马，勒鞍突入梅花城。城头历乱姑缭曲，三百六十朵数清。何年妙手著山顶，拓地庀材筑此亭。山已钟灵名毓秀，合似秀名为亭名。南北峰头齐插脚，东西湖面净洗晴。我来秋高气愈爽，倪迂倪迂得共登。云路原非别有天，我欲与子御风行。山下有泉分清浊，探原此地最上乘。此心本原證无异，濯缨濯足徒取憎。目极江涛东流去，日落林峦猿鹤惊。山前遥指荒祠在，还当一访严子陵。
偕郭芝韵沈铭斋雪中至袁浦
作者：许传霈
朝代：清

不辞雨雪棹清江，豪气诗情未肯降。风急船头迟走纤，溜平波面稳流艭。近堤灯火侵城暗，远寺钟声替我撞。明日吾侪试白战，伊谁健笔鼎能扛。
偕顾篆云晚步江塘观老渔结网
作者：许传霈
朝代：清

炎夏坐华屋，此身常缚束。落日眺江塘，同人话心曲。塘行不数武，几艇江头宿。中有一渔翁，破网手补独。小儿沽酒归，炉火炊脱粟。道是换鱼来，今日青钱足。明朝还打鱼，网破愁难续。所以閒暇时，缝纫期敏速。我闻老渔言，忘言步往复。越山隔岸青，无心云相逐。
偶成
作者：许传霈
朝代：清

自信何为者，乾坤一庶民。默参閒里味，睡友梦中人。俯仰难逃俗，文章莫济贫。桃源津得问，何处不藏身。
催妆曲
作者：许传霈
朝代：清

诵到周南第一篇，离乱仍得假良缘。本来牛女是相识，小别人间十二年。寻常嫁娶了初衷，地下应知笑语同。新妇未谙慈母意，姑烧红烛话公公。初试烹调入灶厨，荆钗裙布雅相须。同侪操作同生母，妯娌还将姊妹呼。牛衣终夜说王章，佐我机声刻漏长。惭愧画眉一支笔，寒窗祗合写催妆。
催妆曲·其一
作者：许传霈
朝代：清

诵到周南第一篇，离乱仍得假良缘。本来牛女是相识，小别人间十二年。
催妆曲·其三
作者：许传霈
朝代：清

初试烹调入灶厨，荆钗裙布雅相须。同侪操作同生母，妯娌还将姊妹呼。
催妆曲·其二
作者：许传霈
朝代：清

寻常嫁娶了初衷，地下应知笑语同。新妇未谙慈母意，姑烧红烛话公公。
催妆曲·其四
作者：许传霈
朝代：清

牛衣终夜说王章，佐我机声刻漏长。惭愧画眉一支笔，寒窗祗合写催妆。
先大人崇祀湖府名宦八月十七日堂祭杭城
作者：许传霈
朝代：清

试罢秋闱兴未阑，肃将祀事快团栾。西泠菱芡登筵洁，东浙云山隔岸宽。敢告千秋绵俎豆，差欣五郡集衣冠。来朝苕霅溪头路，知有扶筇父老欢。
八月二十二日偕汪苇丈、宾于、衡甫、子兰、西章、少帆诸学博游法华山
作者：许传霈
朝代：清

石斗山头弁山麓，年年香市誇吴俗。春日融和车马喧，甘露杨枝人乞福。传说齐女道绩贤，持诵法华二十年。青山埋骨著灵秀，于清净龛涌青莲。莲开不比昙花见，世界大千驻宫殿。绣佛名场次第开，相登觉路驾彼岸。故逞诡奇不坏身，巾帼须眉自有人。金粉六朝销寂尽，剩有贞魂励俗尘。尘世韶华日以远，腾语支离愈虚诞。不信名山坚道心，空佞左道息残喘。我游偏在秋末老，白蘋红蓼诗大好。风鸣翠竹阴亭亭，目接洪涛惊浩浩。摄衣悬崖瞰太湖，七十二峰相招呼。洞庭半规隐林表，当有人家住菰蒲。须臾雁落岸帻后，回望城烟大如斗。涧流且莫分浊清，觞咏犹欣集良友。友说班荆故旧欢，尽飞逸兴度烟鬟。洞伏黄龙迷云雾，经听白鹊神往还。为题姓氏苔扫石，转恐山灵耻缘饰。载酒道场似客秋，南山之南北山北。
八月十日海中沙阻，病中述
作者：许传霈
朝代：清

夜半舟子呼，海岛惊龙鱼。风帆利不驰，篙柁尽牵拘。下临不测渊，蜒户莫敢渔。沙阻可奈何，环哭对妻孥。老母怜病儿，骨肉互持扶。曰儿勿惓卧，馀语听模糊。明月何皓皓，照我白纱幮。哀哉生死关，此心未能无。何处来瓜艇，争渡人尽趋。一人钱十千，无者空欷歔。熟闻扬子江，水怪集江猪。又闻鳖子舋，大石沉沙淤。岂有他巧妙，瀚涨我其苏。夜潮来不来，命兮在须臾。
兵燹后五年不墓祭矣，成一律寄伯兄
作者：许传霈
朝代：清

祭扫原循故，凄凉奈此情。纸灰一抔土，烟柳五清明。宿草留前泪，斜阳趁晚晴。遥知孤棹客，涕泗倍盈盈。
再为田道士作
作者：许传霈
朝代：清

名著终南进士科，钟馗字已俗传讹。荒唐事迹谈天宝，奇伟遗容肃鬼魔。小妹新婚遣嫁去，故山捷径阅人多。道家一样能驱疫，瞻仰神威日几摩。
再次俞芝生韵咏白桃花
作者：许传霈
朝代：清

红尘回首逐纷华，莫把仙姿肉眼加。一抹纤腰随柳岸，几家清梦锁梨花。春寒渡口空含雨，诗冷溪头欲浣霞。却好妆台香色和，敷成半面向人遮。
再次前韵寄冯太守
作者：许传霈
朝代：清

莫问系铃人解铃，清刚直上自亭亭。何虞谤毁销金鼎，不藉文章翻水瓶。潮落钱江帆影净，云归鹫岭柳烟冥。遥知悟彻閒中趣，门外吴山别样青。生憎掩耳盗金铃，磊落乾坤立草亭。习苦此时勤运甓，浇愁有酒屡倾瓶。淘沙逐浪鸥波阔，残月鸣蛩秋色冥。无计蕉窗人夜读，秋凉如水一灯青。
再次前韵寄冯太守·其一
作者：许传霈
朝代：清

莫问系铃人解铃，清刚直上自亭亭。何虞谤毁销金鼎，不藉文章翻水瓶。潮落钱江帆影净，云归鹫岭柳烟冥。遥知悟彻閒中趣，门外吴山别样青。
再次前韵寄冯太守·其二
作者：许传霈
朝代：清

生憎掩耳盗金铃，磊落乾坤立草亭。习苦此时勤运甓，浇愁有酒屡倾瓶。淘沙逐浪鸥波阔，残月鸣蛩秋色冥。无计蕉窗人夜读，秋凉如水一灯青。
冬夜山居
作者：许传霈
朝代：清

万籁齐归寂，寒灯烬草庐。冰霜深夜柝，风雨一床书。事去真无那，人生岂必虚。漫漫天不晓，空过日之馀。
冬夜敬录重桂堂集
作者：许传霈
朝代：清

一编到手浑如梦，三载伤心谢斩衰。开卷依然亲阿父，沈吟能勿痛孤儿。流离应许观摩益，风木空滋魂梦疑。历劫不磨知有在，残书珍重岁寒时。
冬至后偕衡甫至湖城北窑湾同儿殡地，口占哀之
作者：许传霈
朝代：清

独怜七岁儿生小，竟不归从何有乡。魂魄原知无定处，形骸忍使落他方。乱坟堆里情根淡，故里人逢地下长。记取西泠来日路，碧湖南去自堂堂。
出门
作者：许传霈
朝代：清

前日出门去，云树遽杳渺。何以今日行，依依情难了。缓语不成声，含泪别兄嫂。兄言慎车马，嫂言愿归早。父在依父身，父没依父坟。嗟哉失怙人，何为今日行。瑟瑟西风起，唧唧寒虫鸣。欲去不能去，秋光亦酸辛。侍母登扁舟，无端涕泗流。孩提忙解意，牵衣愿少留。患难分骨肉，两地思悠悠。相忆聚会欢，莫作别离愁。半篙急风雨，家乡逐鼙鼓。回首不能忘，城西一抔土。寄语同里人，漫道关山阻。别时未尽言，可待便鸿补。
出门·其一
作者：许传霈
朝代：清

前日出门去，云树遽杳渺。何以今日行，依依情难了。缓语不成声，含泪别兄嫂。兄言慎车马，嫂言愿归早。
出门·其三
作者：许传霈
朝代：清

侍母登扁舟，无端涕泗流。孩提忙解意，牵衣愿少留。患难分骨肉，两地思悠悠。相忆聚会欢，莫作别离愁。
出门·其二
作者：许传霈
朝代：清

父在依父身，父没依父坟。嗟哉失怙人，何为今日行。瑟瑟西风起，唧唧寒虫鸣。欲去不能去，秋光亦酸辛。
出门·其四
作者：许传霈
朝代：清

半篙急风雨，家乡逐鼙鼓。回首不能忘，城西一抔土。寄语同里人，漫道关山阻。别时未尽言，可待便鸿补。
分咏五代史 其一 梁敬翔
作者：许传霈
朝代：清

不辱新君洗涤诏，要知劲节本难污。用兵卅载忠先帝，恸哭一朝见老奴。笺刺偶传多俚语，春秋熟读识兵符。直教愧死李崇政，枉自当年号丈夫。
分咏五代史 其三 汉杨邠
作者：许传霈
朝代：清

陛下禁声自有臣，不知大体汉杨邠。直教礼乐为虚器，悉罢朝廷荫出身。晚节广延门下客，敢言谏立耿夫人。也知史传真堪用，课吏多抄亦雅驯。
分咏五代史 其二 唐李存孝
作者：许传霈
朝代：清

上下飞来入阵中，一人两骑势如风。铁檛手舞前无敌，重铠身披气自雄。死愿见王伸宿愤，生还无罪建奇功。太原慷慨悲车裂，异日相思泣乃公。
分咏五代史·梁敬翔
作者：许传霈
朝代：清

不辱新君洗涤诏，要知劲节本难污。用兵卅载忠先帝，恸哭一朝见老奴。笺刺偶传多俚语，春秋熟读识兵符。直教愧死李崇政，枉自当年号丈夫。上下飞来入阵中，一人两骑势如风。铁檛手舞前无敌，重铠身披气自雄。死愿见王伸宿愤，生还无罪建奇功。太原慷慨悲车裂，异日相思泣乃公。陛下禁声自有臣，不知大体汉杨邠。直教礼乐为虚器，悉罢朝廷荫出身。晚节广延门下客，敢言谏立耿夫人。也知史传真堪用，课吏多抄亦雅驯。
分咏四花 其一 笔花
作者：许传霈
朝代：清

江郎本妙笔，绮语散云霞。天心亦爱才，一梦灿生花。
分咏四花 其三 灯花
作者：许传霈
朝代：清

今夕独何夕，金粟灿银台。红袖不忍剔，喜卜远人来。
分咏四花 其二 剑花
作者：许传霈
朝代：清

古艳出芙蓉，手挥锋铦利。秋水照人心，胡霜新淬试。
分咏四花 其四 冰花
作者：许传霈
朝代：清

前日浪花翻，今宵冰花簇。著处皆白描，不待渴鸟啄。
分咏四花·笔花
作者：许传霈
朝代：清

江郎本妙笔，绮语散云霞。天心亦爱才，一梦灿生花。古艳出芙蓉，手挥锋铦利。秋水照人心，胡霜新淬试。今夕独何夕，金粟灿银台。红袖不忍剔，喜卜远人来。前日浪花翻，今宵冰花簇。著处皆白描，不待渴鸟啄。
分咏老渔
作者：许传霈
朝代：清

寒江蓑笠老渔翁，浪迹生涯有小篷。把酒酣眠忘岁月，持竿随意教儿童。偶惊两鬓风霜里，长对一篙烟雨中。为语桑榆须爱护，磻溪知已兆飞熊。
分得糟蟹
作者：许传霈
朝代：清

新酿开时晚稻红，霜螯买向五湖东。醉乡风味知何似，一笑烦君入瓮中。
分龙日
作者：许传霈
朝代：清

江海空濛烟雨天，分龙时节话年年。谁知鳞甲翻长夏，常见风云战野田。犁逐千家秧插未，虹藏万壑水流膻。南辕北辙原无别，准备雷车改著鞭。
初冬途遇高香亭二尹招饮师竹处转至王宅
作者：许传霈
朝代：清

新月迎人面，其光皎且纤。道遇高达夫，气宇雅不凡。访碑来古寺，煮茗供清谭。庖人具鸡黍，藉欲客留淹。有客期不至，移樽提筐篮。不愁西风急，昏暮叩绛幨。绛幨何清寂，主人作仆兼。载酒西园醉，壶觞不停斟。书声隔窗牖，拇战声相参。东邻新娶妇，红烛照画帘。裙钗罗筵席，羯鼓已挝三。洗盏更绣阁，要客不辞馋。我本逢萍水，此邦好事添。同行有二老，酡颜掀髭髯。一笑持樽酒，殊有元妙含。万事是偶然，今夕何乐耽。
初夏南郊晚眺用洛翘韵
作者：许传霈
朝代：清

读书长昼得馀閒，步出郊原未掩关。曲涧绿阴人汲水，半林红日鸟还山。境由心静多成趣，诗为清真未肯删。茅屋几家欢父老，从知化雨早来颁。
初游云巢
作者：许传霈
朝代：清

群山抱处耸楼台，拔地长松夹路栽。流水声中寻道去，乱云堆里听经来。何年高隐留书阁，此日清游濯酒杯。潭上莫愁龙梦醒，斜阳绕郭不须回。
前诗题后谛观卷中先人印章为前时所未见者，再成七律写怀
作者：许传霈
朝代：清

重到吴兴八桂堂，词存七字认遗章。搜穷沧海馀生晚，劫历红羊斯道伤。要识石交崇世得，无愁云外落天香。学吟一再羞貂续，手泽于今未敢忘。
勇虫叹
作者：许传霈
朝代：清

豪客车尘走，勇虫断其后。客岂无慧知，毅然避臂肘。遇合要有因，刚柔异禀受。苟不逢其人，蕞尔无何有。从古多战场，壮往辄自负。大石厌累卵，鲜不碎八九。嗟此乡小民，义勇呼徒首。一夜血江河，哀哀哭父母。
包子庄示其陈姬人花鸟画册索题
作者：许传霈
朝代：清

蓝桥旧事记前因，花鸟图成笔底春。惹得黄徐齐叹赏，偏教闺阁觅传人。绝妙清才管仲姬，王孙书画并驱驰。吴兴从此添佳话，墨竹当年不算奇。写成宫韵李唐朝，曾说吴鸾降碧霄。一样清贫资翰墨，何须仙眷羡文箫。如此家居方是閒，小窗清课乐乡关。朝云终古芳名在，遥指城南学士山。
包子庄示其陈姬人花鸟画册索题·其三
作者：许传霈
朝代：清

写成宫韵李唐朝，曾说吴鸾降碧霄。一样清贫资翰墨，何须仙眷羡文箫。
包子庄示其陈姬人花鸟画册索题·其二
作者：许传霈
朝代：清

绝妙清才管仲姬，王孙书画并驱驰。吴兴从此添佳话，墨竹当年不算奇。
包子庄示其陈姬人花鸟画册索题·其四
作者：许传霈
朝代：清

如此家居方是閒，小窗清课乐乡关。朝云终古芳名在，遥指城南学士山。
十二月奉母上衢州
作者：许传霈
朝代：清

海上游子归，江上片帆挂。此行异寻常，侍母得情话。骨肉五六人，贫困不知惫。浙水三折波，溯洄波明快。风雨万山号，芦荻两岸拜。舟无离别人，目之皆图画。
十月二十日夜见城南火，翌晨即事
作者：许传霈
朝代：清

官默默，民忙忙。南门不守守江塘，黑夜红烧贼入疆。贼入疆，心仓皇。山无色，日寒霜。一步一嗟可奈何，但闻悽悽切切野哭泪汪汪。是时我心抑郁若王郎，直欲身入九霄问彼苍，彼苍冥冥而茫茫。又欲手拔腰下三尺之剑断愁肠，彼剑靳靳力抽不可长。兵不出兮将不生，才薄那此当道之豺狼。吁嗟乎，穷达固有命，生死系纲常。庸庸耀爵禄，几辈误君王。生灵悲涂炭，义士气激昂。何处乌鸦来，声声向夕阳。出门将安归，北风萧萧凉。
十月十九日去严州
作者：许传霈
朝代：清

果见严滩彻底清，孤舟来去怎忘情。江如学派迂能达，山似诗怀看不平。出水送君鱼知味，穿林识我鸟呼名。双峰回首慈云近，亲舍今朝有阿兄。
千金墟怀古
作者：许传霈
朝代：清

吴兴城南四十里，故墟一片迷指视。道旁樵牧识旧名，库置千金良有以。我闻濞也生汉家，从破鲸军功昭史。特王之邦崇藩封，五十三城俨赐履。章郡铜山天下奇，产成金石美无此。罗致亡命盗得之，镕铸泉布中心喜。点金何待仗神功，鍊金遽能收众技。铜岘山前铜臭升，薰心利欲实骄侈。称老不朝年复年，故薄赋敛众臂使。但有财富甲东南，不识长安有天子。偶触小忿七国谋，朝错有头难雪耻。汉使旋以利绐吴，此身竟至东越死。嗟哉沛公拊背言，后五十年岂忘耳。空馀渡口郁金波，来去苕霅二流水。天地爱宝自呈材，贵宝善者实终始。黄金白璧何地无，赤水蓝田未足恃。再过成墟狐兔眠，遑论府库尽富美。君不见吴王夫差姑苏台，金碧当时先已矣。
卜居六咏 其一 风亭
作者：许传霈
朝代：清

先筑茅亭地拓弓，泠然惠我有清风。劳劳历尽关河险，面面犹吹尘垢空。雨过偶然巢喜燕，云开争羡遇飞鸿。前程万里知多少，都在披襟独立中。
卜居六咏 其三 回廊
作者：许传霈
朝代：清

才经水榭是修廊，往复回环路不妨。姑作盘旋奇蓄势，能舒步履漫嫌长。飞飞粉蝶随平槛，曲曲花枝绕短墙。月转帘腰留一角，及时珍重在诗肠。
卜居六咏 其二 月榭
作者：许传霈
朝代：清

曲榭新除亭外幽，贪看月色半勾留。欣徵冰抱邀明镜，恐误池鱼触玉钩。华压栏前移得影，云浮树杪漫当头。从知皓魄无私照，何必经营近水楼。
卜居六咏 其五 凿池
作者：许传霈
朝代：清

活泼源头悟到时，才成曲室复芳池。缘他濠濮知鱼乐，不为楼台得月迟。尺寸程将工计较，方圆样费我寻思。著书户闭由来久，涤砚而今便自持。
卜居六咏 其六 种树
作者：许传霈
朝代：清

无多绿树荫茅庵，既得栽花种亦堪。辛苦十年期有用，安排一院孰能谙。有书偶傍跟前读，作赋何劳枯后参。杞梓楩楠材足贡，不徒竹箭美东南。
卜居六咏 其四 曲室
作者：许传霈
朝代：清

廊前曲室费评论，邃密商量道大存。满壁图书供老眼，一房花石护云根。懒闻世事居当户，欲谢尘踪坐闭门。赢得斜阳窗外逗，谁云时节近黄昏。
卜居六咏·风亭
作者：许传霈
朝代：清

先筑茅亭地拓弓，泠然惠我有清风。劳劳历尽关河险，面面犹吹尘垢空。雨过偶然巢喜燕，云开争羡遇飞鸿。前程万里知多少，都在披襟独立中。曲榭新除亭外幽，贪看月色半勾留。欣徵冰抱邀明镜，恐误池鱼触玉钩。华压栏前移得影，云浮树杪漫当头。从知皓魄无私照，何必经营近水楼。才经水榭是修廊，往复回环路不妨。姑作盘旋奇蓄势，能舒步履漫嫌长。飞飞粉蝶随平槛，曲曲花枝绕短墙。月转帘腰留一角，及时珍重在诗肠。廊前曲室费评论，邃密商量道大存。满壁图书供老眼，一房花石护云根。懒闻世事居当户，欲谢尘踪坐闭门。赢得斜阳窗外逗，谁云时节近黄昏。活泼源头悟到时，才成曲室复芳池。缘他濠濮知鱼乐，不为楼台得月迟。尺寸程将工计较，方圆样费我寻思。著书户闭由来久，涤砚而今便自持。无多绿树荫茅庵，既得栽花种亦堪。辛苦十年期有用，安排一院孰能谙。有书偶傍跟前读，作赋何劳枯后参。杞梓楩楠材足贡，不徒竹箭美东南。
去淮时有旧婢夜哭岸上，诗以纪之
作者：许传霈
朝代：清

生成乡里作夫妻，懊恼今朝不我携。留得十年相忆泪，随波送去自淮西。
去淮阴留别诸友
作者：许传霈
朝代：清

未满相知愿，天涯共客时。三年非小聚，千里饯新诗。柳色阳关曲，桃花潭水思。西湖山色好，相会不须期。来去清淮水，葭莩接旧欢。不期因患难，重作旧团栾。萱草高堂树，车黄行路难。斯时无限语，尺素道加餐。
去淮阴留别诸友·其一
作者：许传霈
朝代：清

未满相知愿，天涯共客时。三年非小聚，千里饯新诗。柳色阳关曲，桃花潭水思。西湖山色好，相会不须期。
去淮阴留别诸友·其二
作者：许传霈
朝代：清

来去清淮水，葭莩接旧欢。不期因患难，重作旧团栾。萱草高堂树，车黄行路难。斯时无限语，尺素道加餐。
又次韵二首
作者：许传霈
朝代：清

我是璇宫近侍身，浓妆忍与碧朱伦。缟衣未卸番风尽，珠泪才乾仙露新。正说光华依旭日，何期霜雪殿阳春。非关白发谈天宝，悽绝琼楼乍坠人。瑶台底是绝人群，稽首东皇挽日曛。风物纵成双鬓雪，尘寰已隔万重云。非徒粉本扬州画，欲使灵根天下闻。小草无心安朴素，梢头弄句不成文。
又次韵二首·其一
作者：许传霈
朝代：清

我是璇宫近侍身，浓妆忍与碧朱伦。缟衣未卸番风尽，珠泪才乾仙露新。正说光华依旭日，何期霜雪殿阳春。非关白发谈天宝，悽绝琼楼乍坠人。
又次韵二首·其二
作者：许传霈
朝代：清

瑶台底是绝人群，稽首东皇挽日曛。风物纵成双鬓雪，尘寰已隔万重云。非徒粉本扬州画，欲使灵根天下闻。小草无心安朴素，梢头弄句不成文。
叔韵以城西看山诗索和倚韵复之
作者：许传霈
朝代：清

城西山势如游龙，起伏奔驰神莫状。城西山色如好女，隐约倩秀遥相望。报俶塔近白沙堤，东接城垣尤豪宕。奇石危磴破空来，突兀直前无依傍。我居穷巷将及岁，寂无闻见心惆怅。霉雨匝月更困人，鱼鳖灶床清抱恙。幸看此山日不足，高楼俨列碧屏障。兼喜雉堞一道横，流水短墙均无妨。姑作曲势走往复，山容未宥使全放。宜雨宜晴亦宜月，妙境天开何清旷。有时杯影落桥头，灵光呼吸涤肺脏。呼之欲出招不前，画意诗情淡相忘。酒醒转恐愁又来，山作解人总笑向。嗟彼西湖多少等临客，孤负此峰莫能访。香车宝马过云烟，畴得刻意穷形相。忽来同调说看山，示我新诗胆益壮。
叠前韵再咏白桃花
作者：许传霈
朝代：清

谁期悃愊竞无华，属在夭夭灼灼花。已嫁胭脂归苑杏，全分颜色与山茶。非关怨恨销残雪，岂为娇羞助落霞。莫管渔郎问津否，红尘早不到仙家。
叠前韵题竹簃戊辰年师竹所筑
作者：许传霈
朝代：清

栽竹成簃越五年，寒生中夏雨馀天。峥嵘头角篱抽笋，虚白心肠石煮泉。半榻围棋神抖擞，三竿醉酒气清妍。不如人有如人处，别号与君两字连。
吊陈鲁斋兄丈
作者：许传霈
朝代：清

携杖萝岩下，高风羡岸然。青蓝联旧契，葭莩托良缘。孰意今把袂，为时未届年。大风一曲后，遽尔渺云烟。
同小敏消寒餐花室分得二律 其一 剪烛
作者：许传霈
朝代：清

绛蜡添莲炬，开来笑语亲。西窗风雨夕，东壁画图人。分韵三条尽，修书半榻陈。夜游还秉烛，烟景召阳春。
同小敏消寒餐花室分得二律 其二 焦桐
作者：许传霈
朝代：清

本不耐凡响，甘心爨下过。何期知己遇，奈此缺残何。流水犹堪谱，无弦已觉多。生春弹指下，解阜自能歌。
同小敏消寒餐花室分得二律·剪烛
作者：许传霈
朝代：清

绛蜡添莲炬，开来笑语亲。西窗风雨夕，东壁画图人。分韵三条尽，修书半榻陈。夜游还秉烛，烟景召阳春。本不耐凡响，甘心爨下过。何期知己遇，奈此缺残何。流水犹堪谱，无弦已觉多。生春弹指下，解阜自能歌。
同日展长嫂钱孺人墓，见幼妹附殡倾圮，复成一律
作者：许传霈
朝代：清

爱妹反欺妹，荒凉一破棺。那堪三岁小，耐受十年寒。浩劫经时变，崇封愧我难。尚依阿嫂氏，长夜慰漫漫。
同日师竹携酒肴来谭
作者：许传霈
朝代：清

此心何郑重，携酒与肴来。解语花随菊，忘情客举杯。涤肠销傀儡，侧耳费疑猜。醉后新诗就，高歌答水隈。
同日饮洛翘处转至周宅
作者：许传霈
朝代：清

窗前学书晋永和，窗外山色入青螺。永和帖言休禊事，群贤不集劳思多。午餔将酣手将覆，忽来知心载酒过。神如行云流如水，以文为网礼为罗。罗致奎映楼之北，兴高若剑出太阿。鹦绿泉香烹新茗，鹅黄酒泛郁金波。笑我连朝困饮食，疲兵那得荷矛戈。再战再北援不至，不入诗魔入睡魔。座中佳士新取妇，宛如兔丝附女萝。夭桃枝头春意闹，踏青池畔裙色拖。酒馀罔识时朝暮，踵门醉倒屋婆娑。春华自当惜年少，结并蒂花出水荷。嗟哉东园有好女，徐行佩玉不鸣珂。芳菲固得赏幽谷，过时不采空蹉跎。归读南华经一卷，轩车不到新如何。
同褚子方、刘小墅、范桐轩、高龚甫游卧龙山，登望海亭
作者：许传霈
朝代：清

刘褚与高范，邀我游卧龙。卧龙山色秀，盘郁越城雄。绝顶望海亭，拾级兴何浓。半壁闻松吼，高树罩烟濛。下览城市小，鉴湖豁双瞳。冻云千里平，落叶万山冬。夕阳射西岩，人影堕长空。飘飘欲飞去，去访海若宫。海若出招我，蜃楼架彩虹。迷离极幻境，凛冽御朔风。风鸣老龙吟，四望不可从。长啸一声去，天黑归路匆。忽闻山下寺，暮鼓打鼕鼕。回首登临处，寒烟苍霭中。
同郭芝韵登三仙楼
作者：许传霈
朝代：清

城西闻说有仙楼，拾级登来晚景幽。同志聊为泉石主，明窗不觉水天收。茶煎老衲香连屋，壁有新诗句琢秋。仙蝶于今何处去，停云迟月几勾留。
吴门三劝
作者：许传霈
朝代：清

可怜襁褓又何如，忍使堂堂路入歧。同是心肠推幼幼，惟分养马养孩儿。须知可字可终身，大地茫茫孰是亲。能不使他嗟不淑，恩同父母属冰人。伤心中道失所天，弱息罂罂那得全。玉碎珠沈能保护，人间从此重姻缘。
吴门三劝·其一
作者：许传霈
朝代：清

可怜襁褓又何如，忍使堂堂路入歧。同是心肠推幼幼，惟分养马养孩儿。
吴门三劝·其三
作者：许传霈
朝代：清

伤心中道失所天，弱息罂罂那得全。玉碎珠沈能保护，人间从此重姻缘。
吴门三劝·其二
作者：许传霈
朝代：清

须知可字可终身，大地茫茫孰是亲。能不使他嗟不淑，恩同父母属冰人。
咏伯牙琴
作者：许传霈
朝代：清

太息钟期去，哀哉祗破琴。五弦千古感，一曲两人心。流水空留调，高山孰赏音。何如炊爨下，知己尚可寻。
咏剑限巢郊胶坳抛韵
作者：许传霈
朝代：清

本同冠佩宝书巢，利试昆吾莫易抛。一剑勋名留汉楚，三贤宠赐重庠胶。干将神物藏山谷，河曲金人出水坳。何日销为农父器，田功有事向东郊。
咏十国春秋分得蜀王建
作者：许传霈
朝代：清

从行负玺护銮舆，枕膝君王泣下嘘。强据两川图僭窃，恩忘阿父肆诛锄。军儿惯养名多赐，符瑞侈陈史屡书。三十七年前蜀主，少时曾亦盗牛驴。
咏庭中白蘋花
作者：许传霈
朝代：清

朝开夜合出芳姿，小草居然也准时。吾爱斜阳风动处，閒情多半催新诗。
咏新萍四首
作者：许传霈
朝代：清

年年飞絮化浮萍，绾起閒愁人未经。省识风光重入梦，那堪聚散已忘形。轻随暖涨篙添晕，酿逐春江草逊青。依样欣欣新绿逗，东皇底是付飘零。飘蓬生性未曾知，敢说来朝绿满池。槛外柔姿增绰约，波心弱态认参差。描成春色三分候，点破诗魂一半时。转恐离亭留不住，须臾轻散到天涯。津涯相忆近如何，芳信斜阳望不多。文采亦思翻碧藻，匀圆初未让新荷。晴烟乍往情难觅，画舫微黏淡欲拖。犹幸生机常活泼，无劳催唱采萍歌。水调新歌听处真，一番意绪惜芳辰。剧怜点点临风碎，生怕纤纤贴镜频。泛沚有痕才著色，衬花无力漫成茵。最难年少江湖客，未见前朝送别人。
咏新萍四首·其一
作者：许传霈
朝代：清

年年飞絮化浮萍，绾起閒愁人未经。省识风光重入梦，那堪聚散已忘形。轻随暖涨篙添晕，酿逐春江草逊青。依样欣欣新绿逗，东皇底是付飘零。
咏新萍四首·其三
作者：许传霈
朝代：清

津涯相忆近如何，芳信斜阳望不多。文采亦思翻碧藻，匀圆初未让新荷。晴烟乍往情难觅，画舫微黏淡欲拖。犹幸生机常活泼，无劳催唱采萍歌。
咏新萍四首·其二
作者：许传霈
朝代：清

飘蓬生性未曾知，敢说来朝绿满池。槛外柔姿增绰约，波心弱态认参差。描成春色三分候，点破诗魂一半时。转恐离亭留不住，须臾轻散到天涯。
咏新萍四首·其四
作者：许传霈
朝代：清

水调新歌听处真，一番意绪惜芳辰。剧怜点点临风碎，生怕纤纤贴镜频。泛沚有痕才著色，衬花无力漫成茵。最难年少江湖客，未见前朝送别人。
咏松花
作者：许传霈
朝代：清

不独浓阴当夏凉，枝头蕊发几多长。原知未入时花样，却好翻成古色香。筛月粉移桐乳白，含霜晴散木棉黄。坚心宥把诗脾洗，和露餐馀齿颊芳。满听鸣涛历乱栽，非红亦似雨飘来。偶飞僧舍拈藤壁，閒与仙人埽石台。翠傍金浮龙甲动，声随子落鹤粮猜。佐他竹叶新醅熟，林外无风洒酒杯。
咏松花·其一
作者：许传霈
朝代：清

不独浓阴当夏凉，枝头蕊发几多长。原知未入时花样，却好翻成古色香。筛月粉移桐乳白，含霜晴散木棉黄。坚心宥把诗脾洗，和露餐馀齿颊芳。
咏松花·其二
作者：许传霈
朝代：清

满听鸣涛历乱栽，非红亦似雨飘来。偶飞僧舍拈藤壁，閒与仙人埽石台。翠傍金浮龙甲动，声随子落鹤粮猜。佐他竹叶新醅熟，林外无风洒酒杯。
咏校人烹鱼
作者：许传霈
朝代：清

漫道生还绿水浔，临渊有客羡鱼深。畜池空忆波流逝，得所偏教釜爨寻。出死那知仍入死，仁心终不敌机心。相忘近习知多少，谁勒欺方作座箴。
咏桃李杏梨四花各以士事比之 其一 桃
作者：许传霈
朝代：清

才士年华一望新，好将红紫斗芳辰。奇文焕烂殊平淡，绝世声名得笑嚬。艳福许消金谷酒，凡枝不到武陵春。恒蹊此日推先步，多少秦人未问津。
咏桃李杏梨四花各以士事比之 其三 杏
作者：许传霈
朝代：清

佳士襟期似旧不，山林廊庙莫须求。繁华才醒江南梦，车马方誇冀北游。未减诗情红日里，长留春意小枝头。归来初罢琼林宴，间与东风快唱酬。
咏桃李杏梨四花各以士事比之 其二 李
作者：许传霈
朝代：清

高士风光在目前，不须丰度溯当年。独清格调神都静，亦列门墙气倍妍。水榭立残明月夜，朱栏倚遍暮春天。伴来桃杏皆时辈，敢以孤芳谢众缘。
咏桃李杏梨四花各以士事比之 其四 梨
作者：许传霈
朝代：清

寒士生憎物候繁，犹能花样及时翻。胭脂不染留真面，风雨无欺赖宿根。雪压一枝难免俗，冰清半夜最销魂。年来无复游人问，空对黄昏深锁门。
咏桃李杏梨四花各以士事比之·桃
作者：许传霈
朝代：清

才士年华一望新，好将红紫斗芳辰。奇文焕烂殊平淡，绝世声名得笑嚬。艳福许消金谷酒，凡枝不到武陵春。恒蹊此日推先步，多少秦人未问津。高士风光在目前，不须丰度溯当年。独清格调神都静，亦列门墙气倍妍。水榭立残明月夜，朱栏倚遍暮春天。伴来桃杏皆时辈，敢以孤芳谢众缘。佳士襟期似旧不，山林廊庙莫须求。繁华才醒江南梦，车马方誇冀北游。未减诗情红日里，长留春意小枝头。归来初罢琼林宴，间与东风快唱酬。寒士生憎物候繁，犹能花样及时翻。胭脂不染留真面，风雨无欺赖宿根。雪压一枝难免俗，冰清半夜最销魂。年来无复游人问，空对黄昏深锁门。
咏梅限纤添尖黏帘韵
作者：许传霈
朝代：清

美人月点纤，数点傍轻帘。陆凯江南寄，寿阳额上添。影疏寻雪里，意冷锁花尖。细摘和香嚼，芬芳满口黏。
咏水车限南三酣韵
作者：许传霈
朝代：清

田家无雨苦耘三，斜架橘槔齐踏酣。知是天工人可代，禾苗兴起亩东南。
咏洛翘园中榴花
作者：许传霈
朝代：清

白头花已老文君，赖有庭榴照夕曛。画烛高烧迎绛帐，池波微步妒红裙。独惺芳草三分色，已隔梨枝一段云。多子古来推此种，及时灌溉自殷勤。
咏洛翘庭中紫薇花用前榴花诗均
作者：许传霈
朝代：清

玉堂声价上青云，何幸清斋话夕曛。霞粲深红连绛幄，烟笼浅碧衬罗裙。凉归高树留题健，坐对黄昏结屋勤。漫道元微之不作，惜花今日又逢君。
咏疆场金鼓声
作者：许传霈
朝代：清

刁斗声寒里，烽烟鼙鼓鸣。阵开边月黑，战劲压风横。将令衔枚肃，胡笳动地惊。忽闻驰露布，饶唱入边城。
咏程洛翘广文园中白桃花即次同游白云洞诗韵
作者：许传霈
朝代：清

一枝偏不藉铅华，羞被人呼二月花。情澹堪邀风外竹，乳香试品雨前茶。美人有韵含朝露，仙子无言对暮霞。桃李门墙齐洁白，与同佳兴属君家。
咏竹夫人
作者：许传霈
朝代：清

不怕蛾眉宠擅房，夫人却好卧牙床。瘦怜一握围腰细，汗渍千行竟体香。高节甘教居下陈，冰心果肯借清凉。祗愁纨扇西风捐，别爱温和煮热汤。
咏竹林七贤分得王戎
作者：许传霈
朝代：清

阿戎清赏比浑优，鉴识人伦本隽流。树在道边知苦李，利收水碓执牙筹。论谈元妙留侯契，舒卷随时伯玉俦。太息黄垆稽阮去，山河邈矣竹林游。
咏糕老虎七排限先韵
作者：许传霈
朝代：清

万户千门仍旧俗，声声捣米度残年。粘糕入谱时翻样，幻虎新抟貌自全。竟体白描非仅额，两趺蹲坐俨深拳。品分枣栗诸羞外，形出熊罴百兽先。信手拈来真活泼，随心戏弄异雕镌。点胭一样斑斓色，嵌豆双眸闪烁圆。出柙直疑轻启罩，负嵎堪笑满登筵。蓬蓬气上初蒸透，逐逐装成亦宛然。绰有须眉能镇恶，虽无骨格也清坚。承盘共乐乡风古，得句偏疑僻字传。静对悬门同色相，惊看画壁證因缘。优游卒岁添佳制，荐祖祀神礼告虔。
咏脚划船五排限江韵
作者：许传霈
朝代：清

一叶飘然去，生涯老越江。歌来听踏踏，划去响跫跫。篷小惟容膝，舟轻漫立艭。凿开云影碎，踢破浪声淙。赶驿如驰马，奔波异走尨。前程弧箭疾，踞坐语言哤。随水无劳纤，临风不挂䉶。船头新设板，柁尾小开窗。港窄行犹阔，桥低过亦降。幻凫盘鸟道，画鹢集鱼矼。略试推移力，还成欸乃腔。青蚨囊换足，晚泊傍寒桩。
咏草笠
作者：许传霈
朝代：清

早云燎太空，头戴笠子好。惟笠质不同，农家费探讨。葛藤编林泉，箨箬裁篁筱。宜雨不宜晴，当夏用者少。忆昔有黄冠，黄色服以草。截去阶外蒲，诛就檐前茆。每年三伏初，西畴有事早。秧插荫随槐，畬锄香围稻。倏忽透炎威，依旧苦乾燥。曷若此笠成，迎凉经意造。圆样月玲珑，遍覆云环绕。薰风吹野田，珠露披清晓。秀色映须眉，佳气明瞳瞭。不愁红日红，耘耔忘杲杲。隐见傍钓矶，高低逗池沼。茅茨屋不除，莓苔榻无埽。铺席芦苇参，裁扇蒲葵小。天地一蓑翁，此物此时宝。翩韆携屐来，伊谁是坡老。
咏越中名胜分得樵风泾
作者：许传霈
朝代：清

半肩樵采若耶中，暮向朝南一棹通。拾箭有缘酬尔愿，行舟无碍仗神功。挂帆应喜随波稳，归橹何虞扑面冲。堪笑村人同往者，淹留难趁郑公风。
咏镜限冬钟龙浓邛韵
作者：许传霈
朝代：清

未闻宫里景阳钟，已启妆台写翠浓。自爱红颜非白发，还看带马复萦龙。望蟾静对空悬相，化鹊偕谋莫致邛。閒贴花黄添素额，寒梅数点报开冬。
咏雪限麻牙瓜叉拿韵
作者：许传霈
朝代：清

满天六出拿，喜瑞手频叉。忽种千亩玉，疑生万树牙。尘无光比月，花散色如麻。戏把琼瑶赠，应不报木瓜。
哭胡丈
作者：许传霈
朝代：清

全家幸得达淮滨，何事天星陨老人。千里程登违此日，卅年父执痛前尘。故乡烽火能知我，满地干戈竟失亲。回首菰城寒夜雨，山河已渺泪沾巾。
喜子方过访同游小有天园在泰城西
作者：许传霈
朝代：清

孤馆栖游子，佣书夏日长。故人何郑重，放棹自他乡。饥渴斯民赖，穷通吾道常。莫言别离意，南北路难忘。偶有花间约，閒从绿荫来。旅怀无著处，俗吏且低回。白鹤山林去，红莲水榭开。明朝骊首唱，折柳漫疑猜。
喜子方过访同游小有天园在泰城西·其一
作者：许传霈
朝代：清

孤馆栖游子，佣书夏日长。故人何郑重，放棹自他乡。饥渴斯民赖，穷通吾道常。莫言别离意，南北路难忘。
喜子方过访同游小有天园在泰城西·其二
作者：许传霈
朝代：清

偶有花间约，閒从绿荫来。旅怀无著处，俗吏且低回。白鹤山林去，红莲水榭开。明朝骊首唱，折柳漫疑猜。
喜闻官军平定浙东
作者：许传霈
朝代：清

一片红旗下定阳，中丞重见李文襄。曲江潮汛归沧海，万里春风奏绿章。谢却西戎閒壁垒，已完东浙旧金汤。最难两度风烟惨，留得扁舟返故乡。
嘉兴道中
作者：许传霈
朝代：清

一路烽烟惨，我来秋已初。田原衰草地，人屋野禽居。江冷随潮落，桑低认旧锄。可怜鸣蟋蟀，犹自傍荒墟。
四月九日重游白云洞
作者：许传霈
朝代：清

南风吹麦秋，许我续前游。珠溅泉犹滴，雷鸣瀑乍收。残碑摩字画，奇石拾溪流。最好新茶煮，炉烟沸一瓯。未尽登临兴，松冈晚霭笼。滩头高树绿，人背夕阳红。花草行囊共，烟霞两袖充。后来当预约，定不负诗筒。
四月九日重游白云洞·其一
作者：许传霈
朝代：清
体裁：五言律诗

南风吹麦秋，许我续前游。珠溅泉犹滴，雷鸣瀑乍收。残碑摩字画，奇石拾溪流。最好新茶煮，炉烟沸一瓯。
四月九日重游白云洞·其二
作者：许传霈
朝代：清
体裁：五言律诗

未尽登临兴，松冈晚霭笼。滩头高树绿，人背夕阳红。花草行囊共，烟霞两袖充。后来当预约，定不负诗筒。
四月十五夜述梦
作者：许传霈
朝代：清

伯兄维扬来，面目生尘土。陡说父病危，要我省吾父。情景复疑猜，游移不自主。俯顾有家人，家人愁万缕。忽道吾父来，隔窗若有睹。父来自何方，悲欢欲蹈舞。壶酒设庭前，举杯话情绪。同侪五六人，依然亲侍坐。一酌情畅怡，再酌神吞吐。三酌环视儿，凄然有所语。语曰儿善谋，我谋亦安抚。为看儿曹来，儿曹其善处。闻之恻然悲，长跪期团聚。未言鸡唱声，一枕泪如雨。
四月十日偕叔兄四到云巢
作者：许传霈
朝代：清

四度看山到上方，天教南北任徜徉。相逢斑白人忘杖，得饱烟霞酒谢觞。宿雾团成郊树绿，和风吹满野花香。莫嫌此后题诗懒，倚竹当空刻树行。
四游白云洞次前明张忠敏重游白云洞韵
作者：许传霈
朝代：清

春游结伴计经年，探胜寻幽思渺然。酒味不嫌茶味澹，道心争似石心坚。一堂风雨泉声护，万古台池花气妍。自愧数来无可献，白云袖得有前缘。
回杭秋试洛翘以诗送行组织近事用韵效之
作者：许传霈
朝代：清

半载追随讲学堂，丰裁群仰鲁灵光。书成半部堪治世，月见前身快举觞。立雪程门传道派，归云仙洞怅家乡。名推山谷诗称祖，徒许高阳酒作狂。骊得智珠惊藻饰，鳄驱沧海蔚文章。画兰成社閒消暑，傍竹题箊早纳凉。鱼牍移诗忙走笔，狸奴接客卧斜阳。壶斟庭桂泡佳酿，盘摘园蔬得饱尝。满壁新词探宿海，半潭秋水澄星潢。紫薇轩对筵开妙，红蓼阶翻句亦香。河洗甲兵驰露布，词成锦绣织霓裳。邯郸学步聊如是，敢与先生旗鼓当。
复偕杨施二广文饮程庠二雨堂柬主人孙子兰
作者：许传霈
朝代：清

相逢底是薄寒毡，醉倒鳣堂抱瓮眠。一样知交今旧雨，卅年客梦去来缘。无心新月窥书剑，有意春灯照管弦。赢得连朝文字饮，同乡到此小游仙。
夏四月重游云巢
作者：许传霈
朝代：清

一年已隔山居梦，万壑仍看云影归。翠竹苍松围地脉，岩花涧水熟天机。入林密处金承盖，当夏凉时风满衣。悟彻神仙无滞境，傍舟白鹭逐波飞。
夏夜口占
作者：许传霈
朝代：清

重桂堂前桂荫浓，同侪夜话豁襟胸。二三女弟閒无事，细数天宁寺撞钟。
夏夜雨坐
作者：许传霈
朝代：清

黑云四盖暗山城，未冒峰头雨已行。电逐长空天地昼，雷鸣岩谷树林兵。檐前直泻无穷水，巷里时沈击柝声。夜静高楼风色定，依然星斗一江清。
夏泛西湖至冷泉亭、飞来峰，暮由孤山步归
作者：许传霈
朝代：清

旅窗镇日坐，尝若长夏热。忽闻云林游，使我心夷悦。晨泛明圣湖，几辈同心结。湖水镜平揩，湖光烟明灭。荷芰十里香，鸳鸯时出没。遥指韬光阿，晓云尽铺白。随意系渔舟，著我谢公屐。塔势忽涌出，迎我我心喜。绿树翠幄张，清涧双流驶。涓涓漱玉鸣，飞泉百道起。庭畔独徘徊，吊古情难已。忠孝自热肠，韩岳今不死。水兮抑何冷，虽冷要仅此。彼哉流俗人，趋炎附势耳。且不识清浊，遑知冷暖理。洞天更奇阔，仙乎飞来峰。峥磷低打头，崔巍峭摩空。树荫千障黑，僧咒一灯红。线天通幻界，玉乳滴玲珑。非秋垂白露，当暑生凉风。何必摩崖篆，斑剥蚀苔封。何必佞释老，镂石害天工。我游亦飞来，雪泥著爪鸿。枕石不须归，梦入华虚中。陡觉丛岩暗，猿呼山谷应。山灵不许留，恍惚惊梦醒。徘徊影零乱，长啸林木震。入山难出山，迤逦寻仄径。斜照射西岚，溪流送清听。袖携鹫岭云，身惹凤林磬。返棹放鹤亭，晚风吹阵阵。回顾两高峰，遥锁晚烟暝。
夏泛西湖至冷泉亭、飞来峰，暮由孤山步归·其一
作者：许传霈
朝代：清

旅窗镇日坐，尝若长夏热。忽闻云林游，使我心夷悦。晨泛明圣湖，几辈同心结。湖水镜平揩，湖光烟明灭。荷芰十里香，鸳鸯时出没。遥指韬光阿，晓云尽铺白。随意系渔舟，著我谢公屐。
夏泛西湖至冷泉亭、飞来峰，暮由孤山步归·其三
作者：许传霈
朝代：清

洞天更奇阔，仙乎飞来峰。峥磷低打头，崔巍峭摩空。树荫千障黑，僧咒一灯红。线天通幻界，玉乳滴玲珑。非秋垂白露，当暑生凉风。何必摩崖篆，斑剥蚀苔封。何必佞释老，镂石害天工。我游亦飞来，雪泥著爪鸿。枕石不须归，梦入华虚中。
夏泛西湖至冷泉亭、飞来峰，暮由孤山步归·其二
作者：许传霈
朝代：清

塔势忽涌出，迎我我心喜。绿树翠幄张，清涧双流驶。涓涓漱玉鸣，飞泉百道起。庭畔独徘徊，吊古情难已。忠孝自热肠，韩岳今不死。水兮抑何冷，虽冷要仅此。彼哉流俗人，趋炎附势耳。且不识清浊，遑知冷暖理。
夏泛西湖至冷泉亭、飞来峰，暮由孤山步归·其四
作者：许传霈
朝代：清

陡觉丛岩暗，猿呼山谷应。山灵不许留，恍惚惊梦醒。徘徊影零乱，长啸林木震。入山难出山，迤逦寻仄径。斜照射西岚，溪流送清听。袖携鹫岭云，身惹凤林磬。返棹放鹤亭，晚风吹阵阵。回顾两高峰，遥锁晚烟暝。
夜半泊邵伯驿访龚甫
作者：许传霈
朝代：清

落月天河朗，危樯独夜开。故人忘寂寞，游子几徘徊。灯火前堤灭，钟声野寺来。高楼言不尽，画角漫相催。
夜泊洙泾见官兵
作者：许传霈
朝代：清

秋风晚来急，去国如敝屣。孤帆数百里，未见人踪至。忽闻鼓角声，江流齐赤帜。灯火列万家，月色照车骑。深夜不闻声，安问谁将帅。浸晓独眺望，潮落东林寺。
子方宰邢台为兖豫通衢，近又奇荒，诗以代柬
作者：许传霈
朝代：清

不极宰官苦，谁知书味真。五年兴水利，四野活饥民。清白閒中操，光明鍊后身。鸣琴春雨足，气象得翻新。君才非百里，百里可成功。人命黔黎托，康衢兖豫通。纲常真血性，儒素旧家风。远道循声报，衡门听倚蓬。
子方宰邢台为兖豫通衢，近又奇荒，诗以代柬·其一
作者：许传霈
朝代：清

不极宰官苦，谁知书味真。五年兴水利，四野活饥民。清白閒中操，光明鍊后身。鸣琴春雨足，气象得翻新。
子方宰邢台为兖豫通衢，近又奇荒，诗以代柬·其二
作者：许传霈
朝代：清

君才非百里，百里可成功。人命黔黎托，康衢兖豫通。纲常真血性，儒素旧家风。远道循声报，衡门听倚蓬。
子方招游上海
作者：许传霈
朝代：清

约我乘潮买钓舟，分明补作昔年游。壶觞此夜亲朋酒，粉黛谁家歌舞楼。日落江边胡马嘶，月明海上锦囊收。一隅差喜东南守，应许连朝忘客愁。
孙君瘦梅为女芳祖述小螺盦病榻忆语题词
作者：许传霈
朝代：清

惆怅昙花见，尘寰十九春。青莲惊旧梦，紫玉悟前身。绝笔秦娥曲，招魂洛浦神。绿杨灯影外，閒煞白头人。小螺庵寂寞，犹作返生香。麝墨遗盈箧，□书压满床。楼头空彩凤，天上召寒簧。收拾高堂泪，缠绵语忆长。
孙君瘦梅为女芳祖述小螺盦病榻忆语题词·其一
作者：许传霈
朝代：清

惆怅昙花见，尘寰十九春。青莲惊旧梦，紫玉悟前身。绝笔秦娥曲，招魂洛浦神。绿杨灯影外，閒煞白头人。
孙君瘦梅为女芳祖述小螺盦病榻忆语题词·其二
作者：许传霈
朝代：清

小螺庵寂寞，犹作返生香。麝墨遗盈箧，□书压满床。楼头空彩凤，天上召寒簧。收拾高堂泪，缠绵语忆长。
孟春共甫之吴叔寅北上伯约之甬予将之东阳赋此志别
作者：许传霈
朝代：清

合冰当南风，春日解河浒。相生实相融，离合谊有取。我归明圣湖，残雪趋腊鼓。短晷忽西驰，花气郁蓬户。梅芳玉照堂，天香竞吞吐。放眼云居峰，怒潮奔貔虎。良会有穷期，挂席分南浦。江汉隔形骸，契作金兰谱。客自金华来，邀我适乐土。石洞云片飞，幽岩泉滴乳。宋元接源流，何王与金许。尚友有古人，事贤得所主。况历名胜区，燕洛人才聚。浩乎乘桴游，沧海碧眉宇。明珠发奇光，黄鹄期高举。能浚此性灵，旧雨复新雨。高堂白发生，踯躅意良苦。吾辈皆游子，亲年向谁数。衣冠拜别时，山川忘艰阻。所持爱日心，萱草北堂树。天涯多廓寥，防意破强虏。声色甘如饴，不啻伐性斧。他日同赋归，文字饮樽醑。
宗太守招饮爱山台出图卷索题久未报也，是秋八月移守宁波为次东坡道场山诗韵成三首
作者：许传霈
朝代：清

东坡去矣空林麓，终古声名留厓谷。不逢汪丞说爱山，谁向高台策蹇足。且历兵乱日漫漫，鬼火昏黄蛇蝎盘。蒙棘丛生牵萝薜，龙鳞老化问松湍。天爱苍生斯人出，治周期月登衽席。湖边万顷桑绿地，浓接棠阴齐栽植。无何黛色压千鬟，笑对城南有无间。台成不日民通政，八百年后重看山。山灵爽气迎平旦，下雨崇朝黑天半。赋就长歌挥兔毫，惊披珠玉临风叹。六载重来步层麓，怀人春雨苦空谷。歧途日暮将安之，踯躅危磴碍进足。何期严濑水淼漫，忽聚萍梗路曲盘。喜约儿童迎竹马，快沾膏泽聆鸣湍。坐看云岫无心出，当夏凉风铺琴席。红亭白塔开旧颜，翠竹苍松表净植。尽多风景付云鬟，罗列明窗大几间。犹幸良朋结良会，爱山过客同说山。爱山爱士评月旦，勤学岂废修途半。经济无非道德腴，我熟闻之望洋叹。霎时轻散云飞麓，蓼红蘋白明涧谷。无计攀留天际船，门外征尘起马足。碧湖此去烟窅漫，去思直偕鸟道盘。前后循声报最来，归市民心壑奔湍。况复四明山奇出，东渡大江稳帆席。海滨蜑户饶鱼盐，潮落农田勤耕植。回头应不忘仙鬟，诗思清于苕霅间。林鲍再官箸金石，颜苏自古寿湖山。骊歌唱彻鸡声旦，容易西风秋刚半。馀泽当流贺鉴湖，鼓舞来朝归与叹。
宗太守招饮爱山台出图卷索题久未报也，是秋八月移守宁波为次东坡道场山诗韵成三首·其一
作者：许传霈
朝代：清

东坡去矣空林麓，终古声名留厓谷。不逢汪丞说爱山，谁向高台策蹇足。且历兵乱日漫漫，鬼火昏黄蛇蝎盘。蒙棘丛生牵萝薜，龙鳞老化问松湍。天爱苍生斯人出，治周期月登衽席。湖边万顷桑绿地，浓接棠阴齐栽植。无何黛色压千鬟，笑对城南有无间。台成不日民通政，八百年后重看山。山灵爽气迎平旦，下雨崇朝黑天半。赋就长歌挥兔毫，惊披珠玉临风叹。
宗太守招饮爱山台出图卷索题久未报也，是秋八月移守宁波为次东坡道场山诗韵成三首·其三
作者：许传霈
朝代：清

霎时轻散云飞麓，蓼红蘋白明涧谷。无计攀留天际船，门外征尘起马足。碧湖此去烟窅漫，去思直偕鸟道盘。前后循声报最来，归市民心壑奔湍。况复四明山奇出，东渡大江稳帆席。海滨蜑户饶鱼盐，潮落农田勤耕植。回头应不忘仙鬟，诗思清于苕霅间。林鲍再官箸金石，颜苏自古寿湖山。骊歌唱彻鸡声旦，容易西风秋刚半。馀泽当流贺鉴湖，鼓舞来朝归与叹。
宗太守招饮爱山台出图卷索题久未报也，是秋八月移守宁波为次东坡道场山诗韵成三首·其二
作者：许传霈
朝代：清

六载重来步层麓，怀人春雨苦空谷。歧途日暮将安之，踯躅危磴碍进足。何期严濑水淼漫，忽聚萍梗路曲盘。喜约儿童迎竹马，快沾膏泽聆鸣湍。坐看云岫无心出，当夏凉风铺琴席。红亭白塔开旧颜，翠竹苍松表净植。尽多风景付云鬟，罗列明窗大几间。犹幸良朋结良会，爱山过客同说山。爱山爱士评月旦，勤学岂废修途半。经济无非道德腴，我熟闻之望洋叹。
家大人集千字文贺胡秀才吉席敬用原韵纪事
作者：许传霈
朝代：清

流离八载及虞城，举目无亲孰达情。乃字终能贞素志，相攸合使结良盟。家庭静对陈诗酒，母弟欣谈解甲兵。从此唱随歌永好，百年夫妻凤凰鸣。
家居集兴
作者：许传霈
朝代：清

一椽聊寄寂寞中，环堵萧然地数弓。扫径到门惟夜月，开窗惠我有清风。占晴课雨庞眉叟，问字抄书总角童。仰见高堂无恙候，贫家虽苦乐融融。芸窗十载我何堪，漫道何堪亦自甘。壁立未空书满架，儒餐不薄菜盈篮。读馀时益趋庭训，客到犹欣剪烛谈。闭户浑忘尘世事，青春閒过月将三。满庭芳草绿阴繁，养得生机道自存。鸟解看书常入室，犬知谢客日临门。莫嗟来食泥炉冷，犹喜多年布被温。最好晚来无个事，擘笺记事到黄昏。
家居集兴·其一
作者：许传霈
朝代：清

一椽聊寄寂寞中，环堵萧然地数弓。扫径到门惟夜月，开窗惠我有清风。占晴课雨庞眉叟，问字抄书总角童。仰见高堂无恙候，贫家虽苦乐融融。
家居集兴·其三
作者：许传霈
朝代：清

满庭芳草绿阴繁，养得生机道自存。鸟解看书常入室，犬知谢客日临门。莫嗟来食泥炉冷，犹喜多年布被温。最好晚来无个事，擘笺记事到黄昏。
家居集兴·其二
作者：许传霈
朝代：清

芸窗十载我何堪，漫道何堪亦自甘。壁立未空书满架，儒餐不薄菜盈篮。读馀时益趋庭训，客到犹欣剪烛谈。闭户浑忘尘世事，青春閒过月将三。
宾于以游法华诗索和复次原韵纪游
作者：许传霈
朝代：清

佳日当春秋，酒兵逞潜伏。来自馀不溪，劝我双瑞竹。摩空尽廓廖，树地誇敏速。下笔涌泉思，寻胜追风足。高会下菰城，良朋快遐瞩。遥指法华山，秀色朗心目。太湖吞万顷，渺泛太仓粟。乍系蓼岸舟，齐跻石斗谷。门前柳荫深，涧底刍薪束。琼宫木犀香，天半飘馀馥。拾级兴愈浓，枕石云时簇。何人诵贝经，万卷齐梁录。欲结清净缘，岁月流不复。泉下不坏身，人拜道旁肃。吐莲随处春，逐利此身促。相与陟山头，山在弁山麓。湖近植菰蒲，沙平搏雁鹜。苍翠浮洞庭，半面神接续。傍水几人家，安居知聚族。伟哉东坡游，言语妙歌曲。全湖易酩酊，设想超凡俗。翩翩于思君，追步苏玉局。故乡好湖山，不必渴思蜀。同游载酒归，此理胸烂熟。
宾于以诗寄赠用韵复之
作者：许传霈
朝代：清

孟春之月快衔杯，孟秋之月期不来。春秋佳日难兼擅，忝联诗社末座陪。巧乞七夕不可得，为君送巧语奇哉。新旧閒情齐发泄，从头那厌诵百回。矫俗本非吾辈志，岂为愤激滋群猜。天君泰然心无著，大智如愚日不违。我于弱冠钦道貌，家承世好交陈雷。五十年前西园集，画本诗情大道该。不图纵迹寻后人，苕溪诗酒又追随。天许此缘结此际，儒生至此复何为。抒写性情荡邪秽，登临山水廓衷怀。饥来赖有撑肠字，世世生涯清莫阶。得失功名无宠辱，何须拔剑歌我哀。谢君法巽言兼至，心颜开后沁诗脾。蓬山捷径碍芳躅，曲木道傍合散材。逢伯乐，说郭隗。老马不知身在枥，几多慰诲费溯洄。秋来老圃容色澹，不妨羯鼓效诗催。馀不溪头好夜月，得句欲与凉露飞。
宾于仿香山劝酒诗体，以“何处吟诗好”，“还是吟诗好”发端各成七首见示，效之
作者：许传霈
朝代：清

何处吟诗好，诗吟春水船。一篙新涨碧，满眼野花然。不藉推移力，长游自在天。此时无所咏，孤负是青年。何处吟诗好，诗吟万木山。雷声送雨过，云气逐人还。松老游踪健，泉清俗虑删。此时无所咏，褦襶笑尘寰。何处吟诗好，诗吟黄叶村。停车留晚景，题句艳朝暾。鸡犬闻邻舍，桑麻话小园。此时无所咏，奔走苦侯门。何处吟诗好，诗吟在灞桥。探梅驴背稳，踏雪客思遥。画意留空际，閒情总白描。此时无所咏，中热几时消。何处吟诗好，诗吟红旭楼。潮迎东海阔，山涌大江流。百尺雄心上，千家晓梦稠。此时无所咏，迟暮复何求。何处吟诗好，诗吟皓月窗。半阶花影弄，三里寺钟撞。红袖香添乍，青灯味少双。此时无所咏，蟾魄冷空江。何处吟诗好，诗吟卖酒家。齐来浇礧磈，独醒惜芳华。珍重驱愁帚，殷勤解语花。此时无所咏，白日又西斜。还是吟诗好，吟诗可破愁。别离千里客，患难一扁舟。点染江淹赋，登临庾信楼。何如歌咏乐，岁月独优游。还是吟诗好，吟诗可养真。颐情鱼戏藻，适性鸟鸣春。心气和平候，山林蕴藉人。何如歌咏乐，妙理尽陶钧。还是吟诗好，吟诗可遣怀。美人怜绝代，壮士慰天涯。花木栽深院，琴书伴小斋。何如歌咏乐，笔砚早安排。还是吟诗好，吟诗可尽欢。游仙天路近，醉酒玉杯宽。不数旗亭唱，常赢古调弹。何如歌咏乐，花月正团栾。还是吟诗好，吟诗可禦烦。芝兰閒著意，桃李妙无言。心洗观群动，神清息众喧。何如歌咏乐，悟彻散泉源。还是吟诗好，吟诗可送穷。磨砻存骨傲，研鍊琢词工。稽阮歧途哭，箪瓢陋巷通。何如歌咏乐，贫食乐融融。还是吟诗好，吟诗可解嘲。倒绷儿学养，破屋鸟呼巢。鼠璞羞真品，林泉结旧交。何如歌咏乐，谢客费推敲。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其一
作者：许传霈
朝代：清

何处吟诗好，诗吟春水船。一篙新涨碧，满眼野花然。不藉推移力，长游自在天。此时无所咏，孤负是青年。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其七
作者：许传霈
朝代：清

何处吟诗好，诗吟卖酒家。齐来浇礧磈，独醒惜芳华。珍重驱愁帚，殷勤解语花。此时无所咏，白日又西斜。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其三
作者：许传霈
朝代：清

何处吟诗好，诗吟黄叶村。停车留晚景，题句艳朝暾。鸡犬闻邻舍，桑麻话小园。此时无所咏，奔走苦侯门。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其九
作者：许传霈
朝代：清

还是吟诗好，吟诗可养真。颐情鱼戏藻，适性鸟鸣春。心气和平候，山林蕴藉人。何如歌咏乐，妙理尽陶钧。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其二
作者：许传霈
朝代：清

何处吟诗好，诗吟万木山。雷声送雨过，云气逐人还。松老游踪健，泉清俗虑删。此时无所咏，褦襶笑尘寰。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其五
作者：许传霈
朝代：清

何处吟诗好，诗吟红旭楼。潮迎东海阔，山涌大江流。百尺雄心上，千家晓梦稠。此时无所咏，迟暮复何求。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其八
作者：许传霈
朝代：清

还是吟诗好，吟诗可破愁。别离千里客，患难一扁舟。点染江淹赋，登临庾信楼。何如歌咏乐，岁月独优游。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其六
作者：许传霈
朝代：清

何处吟诗好，诗吟皓月窗。半阶花影弄，三里寺钟撞。红袖香添乍，青灯味少双。此时无所咏，蟾魄冷空江。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其十
作者：许传霈
朝代：清

还是吟诗好，吟诗可遣怀。美人怜绝代，壮士慰天涯。花木栽深院，琴书伴小斋。何如歌咏乐，笔砚早安排。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其十一
作者：许传霈
朝代：清

还是吟诗好，吟诗可尽欢。游仙天路近，醉酒玉杯宽。不数旗亭唱，常赢古调弹。何如歌咏乐，花月正团栾。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其十三
作者：许传霈
朝代：清

还是吟诗好，吟诗可送穷。磨砻存骨傲，研鍊琢词工。稽阮歧途哭，箪瓢陋巷通。何如歌咏乐，贫食乐融融。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其十二
作者：许传霈
朝代：清

还是吟诗好，吟诗可禦烦。芝兰閒著意，桃李妙无言。心洗观群动，神清息众喧。何如歌咏乐，悟彻散泉源。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其十四
作者：许传霈
朝代：清

还是吟诗好，吟诗可解嘲。倒绷儿学养，破屋鸟呼巢。鼠璞羞真品，林泉结旧交。何如歌咏乐，谢客费推敲。
宾于仿香山劝酒诗体，以“何处吟诗好”，“还是吟诗好”发端各成七首见示，效之·其四
作者：许传霈
朝代：清

何处吟诗好，诗吟在灞桥。探梅驴背稳，踏雪客思遥。画意留空际，閒情总白描。此时无所咏，中热几时消。
宾于复题话雨图有“朝糊口、夕埋头”之句，效体谢之
作者：许传霈
朝代：清

忆昔董生之慈孝兮，昌黎作歌而欷歔。昼出耕兮夜读书。嗟我生之玩愒兮，常虚掷乎居诸。历少壮而无建白兮，值世路其崎岖。愿游处以木石兮，乃饥寒之我驱。岂磷缁失其坚白兮，非前日之真吾。走四方而抱质兮，遇合悉听诸当途。得馀暇于漏夜兮，藉笔墨以自娱。扑俗尘之斗斛兮，完本性于须臾。非课功而继晷兮，聊晤对于吾徒。萱室愁夫衰白兮，寂寞对夫妻孥。何瑶章之叠下兮，忘名实之相须。敢执灯而裁答兮，谢故人之虚誉。
宾于寄诗谢送秋花数种次韵复之
作者：许传霈
朝代：清

催钱县吏不须猜，夜半送花何处来。几曲苕溪萦旧梦，一笼秋色报新栽。草泥多露情都淡，风月迎人颜乍开。何幸钝根植灵境，诗篇换得佐香醅。
宾于将返武康以所携笋蔬麦餈见赠赋此送之
作者：许传霈
朝代：清

最难细雨杏花天，酿笋人来春水船。道是儒官真耐冷，袖笼馀不一溪烟。佐他肴馔总清华，麦黍搏成饼饵誇。温语殷勤滋我愧，循陔孝养到寒家。底是匆匆买棹回，鳣堂桃李可齐开。阶前尤喜芝兰茁，毕竟心田培植来。十日平原醉若泥，新添佳话到前溪。云巢山色乌程酒，准待来年再品题。
宾于将返武康以所携笋蔬麦餈见赠赋此送之·其一
作者：许传霈
朝代：清

最难细雨杏花天，酿笋人来春水船。道是儒官真耐冷，袖笼馀不一溪烟。
宾于将返武康以所携笋蔬麦餈见赠赋此送之·其三
作者：许传霈
朝代：清

底是匆匆买棹回，鳣堂桃李可齐开。阶前尤喜芝兰茁，毕竟心田培植来。
宾于将返武康以所携笋蔬麦餈见赠赋此送之·其二
作者：许传霈
朝代：清

佐他肴馔总清华，麦黍搏成饼饵誇。温语殷勤滋我愧，循陔孝养到寒家。
宾于将返武康以所携笋蔬麦餈见赠赋此送之·其四
作者：许传霈
朝代：清

十日平原醉若泥，新添佳话到前溪。云巢山色乌程酒，准待来年再品题。
寄伯兄上海
作者：许传霈
朝代：清

流离骨肉泪难乾，况是他乡度岁残。淮水曲欣慈母健，春申江忆阿兄寒。到家有梦神常聚，尺土未抔语不安。前日一阳虔旅荐，虞西回首路漫漫。
寄怀褚子耘子方
作者：许传霈
朝代：清

风雪漫天地，严寒偪客庐。怅怀江上水，远寄故人书。昔日比邻住，深宵吟兴摅。谁知一岁后，我亦异乡居。自从黄浦别，时又越秋冬。诗笔君应健，閒居我尚佣。乱离度岁暮，贫病值年凶。何日重联袂，消寒续旧踪。
寄怀褚子耘子方·其一
作者：许传霈
朝代：清

风雪漫天地，严寒偪客庐。怅怀江上水，远寄故人书。昔日比邻住，深宵吟兴摅。谁知一岁后，我亦异乡居。
寄怀褚子耘子方·其二
作者：许传霈
朝代：清

自从黄浦别，时又越秋冬。诗笔君应健，閒居我尚佣。乱离度岁暮，贫病值年凶。何日重联袂，消寒续旧踪。
寻吴烈女赛金墓
作者：许传霈
朝代：清

昔传弱女成名惨，今访孤茔春日曛。一带湖山钟劲节，满林红紫散遗芬。贞魂应傍明霞墓，奇气争飞金盖云。华表森森双峙处，留题犹记鲤庭闻。
寿师竹五十有三
作者：许传霈
朝代：清

一日之七岁庚午，大秩筵开数计五。越今年华辛壬癸，我来旧雨得重聚。昨回一阳百福生，集启消寒继消暑。入门何须问宾主，浮以大白斟以醑。酒酣始知诞降辰，兕觥酌彼鹤筹数。君独前席致我词，献寿投桃皆无取。新诗换得樽浊醪，胜比金钱值刻楮。我闻昌黎进表章，谏迎佛骨浩气吐。春秋刚逢五十七，力挽衰风擎天柱。又闻知遇陆宣公，二十二人榜龙虎。陆之生日是明天，沆瀣师生直接武。二公今已升庙廷，笾豆馨香列樽俎。黉宫香火本非僧，礼乐肃修合柷敔。君秉铎教历有年，大训赤刀重西序。古来金石寿诗书，振起斯文乐蹈舞。况是东阳好山林，洞天久许天伦叙。閒筑竹簃布酒棋，时摘肴蔬开园圃。迟我数年莫厥居，云洞茅檐不待补。相与徜徉耄老天，此酒此诗證出处。君不见周子定居庐阜时，濂溪风月年年今不古。
寿龚甫三十
作者：许传霈
朝代：清

髫龄回首雁行连，已度星霜三十年。爱日高堂随杖履，閒愁时事过云烟。仁山智水心同乐，秋实春华笔妙传。愧我荒居无可献，白云欲赠思悠然。
将之松江藉以南旋
作者：许传霈
朝代：清

昔日偶然来江北，今朝无计到江南。渡头开落花千万，海上望归人两三。怕听画梁新燕语，相期春雨故园谈。此心已惹乡关梦，贺鉴湖清澄碧岚。
将去东阳留别诸友用洛翘韵
作者：许传霈
朝代：清

阳生冬至又来春，遽唱骊歌拂袖尘。飞雁搏沙原小聚，鸣莺求友听常新。山林迎送偏劳我，翰墨因缘大快人。临别开尊无限意，顿教佳酿失芳醇。
将去松江用子耘赠行诗韵留别诸友
作者：许传霈
朝代：清

小住茸城雅意投，行踪聚散等萍浮。九峰三泖留游迹，浅唱低斟涤客愁。阅世人多羞看剑，趁潮门近系归舟。黯然一样清淮别，乱擘蛮笺漫挽留。
将返杭州次小敏赠行诗韵即题其读月楼稿
作者：许传霈
朝代：清

偶然来海上，相聚话飘蓬。莫漫愁知己，吾怀陆放翁。明朝须别去，此际怅离衷。珍重一诗卷，天寒伴雪风。
居小越旧庐
作者：许传霈
朝代：清

当门山色秀，犹幸此居贫。堂构三间旧，箕裘五世亲。常怀庐墓近，忘与市廛邻。日暮閒无事，窗前羡钓纶。
山斋题壁
作者：许传霈
朝代：清

逃名犹有地，终日住危楼。惯下无端泪，频来不尽愁。作诗惟道性，见月祗低头。漫向行人说，轻云野外浮。
岁朝杭寓独居书除夕思母之作五首
作者：许传霈
朝代：清

偶住西湖六度春，旅怀怅触在今辰。一年怕说是除夕，卅载何曾离老亲。独酌屠苏滋味薄，频闻爆竹岁华新。遥知塔拥双峰里，压岁分钱少一人。妻孥劝酒不停杯，分岁迎年自主裁。席设一堂团聚样，仪成遥拜笑颜陪。推情此际谋诚拙，追念前尘我尚孩。间听小孙初学语，娘娘明日好归来。归来必得阿兄随，否则仍怀异地思。萱草果能蠲忿恨，雁行何敢独差池。岁原无晚他时砚，白不能除两鬓丝。安得诛茅偕隐去，名山终养我奚疑。生憎世俗太粗疏，未得真情赋遂初。禄养岂能全志养，分居总不若同居。情欢野老偏隆古，孝尽颛愚胜读书。同是思亲逢节候，天涯多少倚门闾。倚遍阑干兴未阑，无端狼藉笑杯盘。荆妻依恋庭帷远，游子归来风雪寒。壮盛韶华空寂寞，迢遥家室话团栾。春晖从此年年好，何计偕承菽水欢。
岁朝杭寓独居书除夕思母之作五首·其一
作者：许传霈
朝代：清

偶住西湖六度春，旅怀怅触在今辰。一年怕说是除夕，卅载何曾离老亲。独酌屠苏滋味薄，频闻爆竹岁华新。遥知塔拥双峰里，压岁分钱少一人。
岁朝杭寓独居书除夕思母之作五首·其三
作者：许传霈
朝代：清

归来必得阿兄随，否则仍怀异地思。萱草果能蠲忿恨，雁行何敢独差池。岁原无晚他时砚，白不能除两鬓丝。安得诛茅偕隐去，名山终养我奚疑。
岁朝杭寓独居书除夕思母之作五首·其二
作者：许传霈
朝代：清

妻孥劝酒不停杯，分岁迎年自主裁。席设一堂团聚样，仪成遥拜笑颜陪。推情此际谋诚拙，追念前尘我尚孩。间听小孙初学语，娘娘明日好归来。
岁朝杭寓独居书除夕思母之作五首·其五
作者：许传霈
朝代：清

倚遍阑干兴未阑，无端狼藉笑杯盘。荆妻依恋庭帷远，游子归来风雪寒。壮盛韶华空寂寞，迢遥家室话团栾。春晖从此年年好，何计偕承菽水欢。
岁朝杭寓独居书除夕思母之作五首·其四
作者：许传霈
朝代：清

生憎世俗太粗疏，未得真情赋遂初。禄养岂能全志养，分居总不若同居。情欢野老偏隆古，孝尽颛愚胜读书。同是思亲逢节候，天涯多少倚门闾。
师竹属孔生绘雪中山水赠行，因名消寒归去图，系以诗
作者：许传霈
朝代：清

一天风雪里，归去是今朝。送客诗初就，推篷冻未销。连年云洞话，三折富春潮。清白留图画，斯人不可描。
师竹由东阳携石洞贻芳卷过访，偕饮酒楼，转至戴海门笠青家，夜归书赠师竹
作者：许传霈
朝代：清

春雨暝连朝，客来忽心喜。问客来何方，云从云洞里。为我说白云，年来妙无比。聚散皆天机，归出任行止。旧日洞中仙，今日风尘子。无术洗此心，沽酒不能已。再酌乌程酿，偕来卖酒家。薄暮忘宾主，雨丝风片加。携屐访故交，大戴小戴誇。盘杯已狼藉，鸡犬息喧哗。官冷肠偏热，红烛灿生花。灯灺懒不归，归来人睡足。悄然见卷书，清气扑眉目。展读消酡颜，郭洞逢石屋。贻芳终古芳，紫阳花不独。我本林泉癖，五载梦魂熟。客兮明日行，尔音无金玉。
师竹由东阳携石洞贻芳卷过访，偕饮酒楼，转至戴海门笠青家，夜归书赠师竹·其一
作者：许传霈
朝代：清

春雨暝连朝，客来忽心喜。问客来何方，云从云洞里。为我说白云，年来妙无比。
师竹由东阳携石洞贻芳卷过访，偕饮酒楼，转至戴海门笠青家，夜归书赠师竹·其三
作者：许传霈
朝代：清

再酌乌程酿，偕来卖酒家。薄暮忘宾主，雨丝风片加。携屐访故交，大戴小戴誇。盘杯已狼藉，鸡犬息喧哗。官冷肠偏热，红烛灿生花。
师竹由东阳携石洞贻芳卷过访，偕饮酒楼，转至戴海门笠青家，夜归书赠师竹·其二
作者：许传霈
朝代：清

聚散皆天机，归出任行止。旧日洞中仙，今日风尘子。无术洗此心，沽酒不能已。
师竹由东阳携石洞贻芳卷过访，偕饮酒楼，转至戴海门笠青家，夜归书赠师竹·其四
作者：许传霈
朝代：清

灯灺懒不归，归来人睡足。悄然见卷书，清气扑眉目。展读消酡颜，郭洞逢石屋。贻芳终古芳，紫阳花不独。我本林泉癖，五载梦魂熟。客兮明日行，尔音无金玉。
平桥口占
作者：许传霈
朝代：清

葵花迎后葵花送，两度葵花两度秋。底是离怀无著处，迎葵不比送葵愁。
庭中牡丹
作者：许传霈
朝代：清

第一香开国色誇，壶觞排日赏家家。祗因误入濂溪宅，未识君为富贵花。
张黼臣见题拙稿步韵谢之
作者：许传霈
朝代：清

迩年世事尽翻新，诗酒如君亦雅人。拨去穷愁留血性，好看春色助精神。乔枝旧契书容读，棣萼新芳趣自真。覆瓮一编叹已久，今朝何幸拂浮尘。
归安俞烈妇吟为艺林作
作者：许传霈
朝代：清

延陵有淑女，少小住双溪。嫁为俞氏妇，生年才及笄。奉亲尽色养，相夫道无违。乡党称闺范，德曜本齐眉。前年涉海上，中馈事优为。次年返故里，井臼独操持。何天丧所天，病骨常不支。参茸投罔效，鸾凤忽分飞。虚占熊蛇梦，三索复不齐。留此未忘身，罂罂将焉依。归家别阿父，有孙弄含饴。堂上拜阿翁，犹子养可资。安用长独活，忍不去生埋。含泪不能语，愿以生死辞。一勺鸩羽毒，甘之如渴饥。八月十二日，从容就义时。同梦九年速，殉身三宿迟。泉台当有路，夫妇唱与随。我闻阿母贤，捐躯行无亏。又闻其姑沈，赴难视如归。渊源推所自，根本茁非歧。精诚达地下，默鉴共在兹。辉煌增绰禊，题表重纶丝。为歌烈妇烈，遍闻浙水西。
徐墨农见题菰城话雨图次卒章韵报之
作者：许传霈
朝代：清

棘闱鏖战集名流，况复明湖烟景稠。料峭西风偏扑我，不教同话六桥秋。共列门墙溯品流，惟君健笔粲花稠。珠光长照苕溪月，不数人间桂子秋。
徐墨农见题菰城话雨图次卒章韵报之·其一
作者：许传霈
朝代：清

棘闱鏖战集名流，况复明湖烟景稠。料峭西风偏扑我，不教同话六桥秋。
徐墨农见题菰城话雨图次卒章韵报之·其二
作者：许传霈
朝代：清

共列门墙溯品流，惟君健笔粲花稠。珠光长照苕溪月，不数人间桂子秋。
徐墨农见题菰城话雨图次卒章韵报之包子庄示其陈姬人花鸟画册索题·其一
作者：许传霈
朝代：清
体裁：七言绝句

蓝桥旧事记前因，花鸟图成笔底春。惹得黄徐齐叹赏，偏教闺阁觅传人。
得乐斋补弟子员信诗以复之
作者：许传霈
朝代：清

差慰书香不断传，归来先咏采芹篇。狼烟以后千馀里，鸡曙从前二十年。漫道青衿同拾芥，敢将晚岁废良田。淹留独笑小痴叔，犹住江南黄叶天。
得家书将去泰州
作者：许传霈
朝代：清

偏照扬州月，由来十二圆。鱼书迟驿使，乌鸟落江天。明日扁舟客，长淮一路蝉。忘忧树北堂，也说是归年。
得秋闱下第之信倚前均寄洛翘
作者：许传霈
朝代：清

三年仍不第，傀儡笑登场。愧我无真学，多君有热肠。奇文占吉兆，佳句挹浓香。无计为酬应，时来就菊觞。
忌日
作者：许传霈
朝代：清

千里有孤子，三年无老亲。问心时号泣，触目事悲辛。故国浮抔土，天涯客几人。记曾前夜梦，犹是过庭身。
悼亡百绝句·其一
作者：许传霈
朝代：清

忍到今番永诀时，卅年内助那堪思。慕园久废吟哦事，只说悼亡不说诗。
悼亡百绝句·其一百
作者：许传霈
朝代：清
体裁：七言绝句

时贤题赞尽留名，逊我清言道实情。吟罢巳盈诗百首，要知字字泪珠成？
悼亡百绝句·其七
作者：许传霈
朝代：清

扁舟同度越西关，遥指迁居镜水湾。早识郎君生性冷，为邀母弟伴游山。
悼亡百绝句·其七十
作者：许传霈
朝代：清

是真是假认前身，描就遗容不染尘。归到头来都是假，何妨假者奉为真。
悼亡百绝句·其七十一
作者：许传霈
朝代：清

有亭有石有池塘，到此如归子女狂。谁料含杯朋满座，岁周齐为尔治丧。
悼亡百绝句·其七十七
作者：许传霈
朝代：清

湖山西望暮云封，雁序孤沈六越冬。相约明朝东渡去，晓烟定破两高峰。
悼亡百绝句·其七十三
作者：许传霈
朝代：清

启灵发纼告从容，宏毅斋前烛泪浓。默默非真无验兆，如卿到底是温恭。
悼亡百绝句·其七十九
作者：许传霈
朝代：清

船头船尾两灵牌，先后拈香理亦谐。枕里不堪回首处，此身同梦与同怀。
悼亡百绝句·其七十二
作者：许传霈
朝代：清

从俗营斋是也非，无多焚楮作钱飞。冥官若问夫何吝，道是虞江老布衣。
悼亡百绝句·其七十五
作者：许传霈
朝代：清

船窗人静鼾声稠，莫见桥过呼舵头。卓立身边新木主，同听夜雨到杭州。
悼亡百绝句·其七十八
作者：许传霈
朝代：清

低声时唤好随馀，魂帛灵幡共一舆。莫讶大江飞渡否，乌蓬到越梦非虚。
悼亡百绝句·其七十六
作者：许传霈
朝代：清

忆艮山门夜泊船，客秋凉透校书天。今朝枯对无聊赖，为遣儿童剪纸钱。
悼亡百绝句·其七十四
作者：许传霈
朝代：清

何物儒生动众知，盛筵祖饯北门时。犹虞越礼干阴谴，功布铭旌分别持。
悼亡百绝句·其三
作者：许传霈
朝代：清

七龄相识在黉宫，三到菰城造化工。愿祝再生缘不绝，夫夫妇妇乐融融。
悼亡百绝句·其三十
作者：许传霈
朝代：清

苏台屡过辄迷津，拙政园迎夏景新。彷佛西湖游侍母，荷花香里话前因。
悼亡百绝句·其三十一
作者：许传霈
朝代：清

惠麓烹茶践约无，弇山灯事又模糊。明知老去须行乐，偏值年年多病躯。
悼亡百绝句·其三十七
作者：许传霈
朝代：清

不喜绮罗时世装，春来偏学看蚕忙。天然好事难如愿，墙外竞多植女桑。
悼亡百绝句·其三十三
作者：许传霈
朝代：清

予生九战浙秋闱，供应烦卿想入非。前度忽萌偕隐愿，慰情无复到慈帏。
悼亡百绝句·其三十九
作者：许传霈
朝代：清

朝朝千里望予归，枕上应多泪暗挥。江海卸帆馀八日，从无身后说依稀。
悼亡百绝句·其三十二
作者：许传霈
朝代：清

告诫篷窗知不知，双双儿女未童时。偶闻一语伤心处，爣病将成爷力衰。
悼亡百绝句·其三十五
作者：许传霈
朝代：清

重阳同放海昌船，新涨初通郭店前。劳尽心神方息足，望归游子眼犹穿。
悼亡百绝句·其三十八
作者：许传霈
朝代：清
体裁：七言绝句

要结今生不解缘，相寻踪迹若盘旋。谁知到海仍须别，莫系明朝对渡船。
悼亡百绝句·其三十八
作者：许传霈
朝代：清

要结今生不解缘，相寻踪迹若盘旋。谁知到海仍须别，莫繫明朝对渡船。
悼亡百绝句·其三十六
作者：许传霈
朝代：清

椿庭痛不侍弥留，送窆归从色相求。袖出前年西法照，为摅孺慕瞩题头。
悼亡百绝句·其三十四
作者：许传霈
朝代：清

长夏奔丧暑压船，况当背疽发才痊。咸疑亏损根犹伏，索解无从此一年。
悼亡百绝句·其九
作者：许传霈
朝代：清

果然饰性女箴该，小字从同早体裁。待到有家实践归，非关教妇在初来。
悼亡百绝句·其九十
作者：许传霈
朝代：清

忽忽离尘百日间，姚江幸我近勾留。诸儿遥荐东塘里，可有飞魂北渡不？
悼亡百绝句·其九十一
作者：许传霈
朝代：清

长安西棹即盐官，偕往偕来行不难。讵料入宫真莫见，无非梦裹说团栾。
悼亡百绝句·其九十七
作者：许传霈
朝代：清

烂醉归来说贺年，灯灺人散和衣眠。而今冷醒藤床后，未见肩头覆薄棉。
悼亡百绝句·其九十三
作者：许传霈
朝代：清

人亡犹得说琴存，人断琴弦莫与论。地白林空残月夜，凄风旧调孰新翻。
悼亡百绝句·其九十九
作者：许传霈
朝代：清

镇日端居苦索思，遗容相对寂无辞。算来汝亦多情甚，我在尘红那得知？
悼亡百绝句·其九十二
作者：许传霈
朝代：清

且课儿曹夜作书，机声不复冷催馀。何堪月上黄昏后，独向池边听跃鱼。
悼亡百绝句·其九十五
作者：许传霈
朝代：清

每逢佳节拜团圆，今夕年除形影单。依样筵前双画烛，无端催烬一条残。
悼亡百绝句·其九十八
作者：许传霈
朝代：清

家祭原从生者禄，休将官诰此时疑。辉煌补服描鸡鸠，权把匡宗后嗣期。
悼亡百绝句·其九十六
作者：许传霈
朝代：清

岸南归殡北归魂，漫道幽明隔者番。遥指山头迎夏盖，缟衣盍认自家门。
悼亡百绝句·其九十四
作者：许传霈
朝代：清

珍重添衣禦雪风，天公白遍浙西东。不图寒恋同衾者，偏在郊原衰草中。
悼亡百绝句·其二
作者：许传霈
朝代：清

痴望齐眉别有缘，同行伉俪数无全。不图五十吾赢二，合算人间住百年。
悼亡百绝句·其二十
作者：许传霈
朝代：清

针线裁缝日日须，非徒裘葛衣其夫。偶馀尺布同零绢，犹到身边补旧无。
悼亡百绝句·其二十一
作者：许传霈
朝代：清

相逢无不道人贤，斗起乡邻处泰然。只为是非明不得，谗言到耳化云烟。
悼亡百绝句·其二十七
作者：许传霈
朝代：清

间关远道省亲身，八十年华纪大椿。一束蒸豚一瓶水，归宁不道婿家贫。
悼亡百绝句·其二十三
作者：许传霈
朝代：清

衢湖历尽转苏州，哭望慈云在上头。赢得昆山仙眷属，结邻閒话六春秋。
悼亡百绝句·其二十九
作者：许传霈
朝代：清

清明荐席撤昆园，中馈劳伤不自言。廿五月胎成半产，讳他僵病寄桑根。
悼亡百绝句·其二十二
作者：许传霈
朝代：清

累病东城薄暖天，多卿汤药上楼煎。背人含泪申祈祷，几见愁容到我前。
悼亡百绝句·其二十五
作者：许传霈
朝代：清

客来斗酒不须谋，剪韭治蔬尽适喉。雅喜金鳞烹宋嫂，家家艳说是鱼球。
悼亡百绝句·其二十八
作者：许传霈
朝代：清

十二胎生自哺劬，艰辛每岁听呱呱。最难穷巷分无乳，走乞炎天舌本枯。
悼亡百绝句·其二十六
作者：许传霈
朝代：清

每逢周急恻衷怀，终被人欺百事乖。学到吃亏常不计，非徒宴客质金钗。
悼亡百绝句·其二十四
作者：许传霈
朝代：清

治园新筑竹篱斜，不看桃花看菜花。岁暮归来贫亦乐，玉峰云里读书家。
悼亡百绝句·其五
作者：许传霈
朝代：清

于归柔弱不胜冠，次弟堂前请晚安。私语惟闻能孝敬，已知大义博亲欢。
悼亡百绝句·其五十
作者：许传霈
朝代：清

暝目未能复口开，视含苍玉莫心灰。支肩尚有衰年婿，为抹眉头日几回。
悼亡百绝句·其五十一
作者：许传霈
朝代：清

久谢铅华世俗装，洁身有物却初偿。今朝薰沐朝天去。应带江南皂荚香。
悼亡百绝句·其五十七
作者：许传霈
朝代：清

邻居女伴哭哀哀，交浅情深亦异哉。莫解此生缘会在，人言无间溯由来。
悼亡百绝句·其五十三
作者：许传霈
朝代：清

两鬓休言对未皤，柔丝争比泪丝多。可怜儿媳分梳后，床下怎教著地拖。
悼亡百绝句·其五十九
作者：许传霈
朝代：清

院落沈沈花影新，犹馀丹桂忆前陈。窗中一样玲珑月，不照当时并坐人。
悼亡百绝句·其五十二
作者：许传霈
朝代：清

苏绢装成侍女工，携归争欲闹儿童。讵知从葬齐称俑，玉立双双儿席中。
悼亡百绝句·其五十五
作者：许传霈
朝代：清

竟到阴阳各一天，草心堆里独长眠。凭棺称谓声声咽，再与儿孙半面缘。
悼亡百绝句·其五十八
作者：许传霈
朝代：清

耳熟高堂属望殷，后来福量驾诸兄。何图日坐长生命？赚得贤声长久名。
悼亡百绝句·其五十六
作者：许传霈
朝代：清

帆送桐棺一夕中，武林幸得涨流通。阿兄购取姊随至，聊慰弥留无尽衷。
悼亡百绝句·其五十四
作者：许传霈
朝代：清

吾母怜儿汝敬夫，丝棉制被入冬铺。要留遗泽温泉壤，权作衣衾别样呼。
悼亡百绝句·其八
作者：许传霈
朝代：清

姑如吾母最称慈，二十三年逮养迟。负米小儿轻远别，亲承色笑赖卿知。
悼亡百绝句·其八十
作者：许传霈
朝代：清

回望钱清故里赊，梅山东去夕阳斜。为谈蛏浦避兵事，不见当时仲姊家。
悼亡百绝句·其八十一
作者：许传霈
朝代：清

称山晓渡浪翻银，风雨随潮危更频。莫挽灵舆帆尽侧，惊心生死满船人。
悼亡百绝句·其八十七
作者：许传霈
朝代：清

偶闻虞俗捣年糕，冬至阳生屈指遭。犹忆前时谆瞩付，饷宾荐祖为谁劳？
悼亡百绝句·其八十三
作者：许传霈
朝代：清

望母遗阡岭隔低，灵光来去路无迷。泉台团聚惟迟我，寄语诸兄护弟妻。
悼亡百绝句·其八十九
作者：许传霈
朝代：清

漫愁雨雪湿衣襟，兄墓新成穴乍临。道左为卿通慰藉，携锄添掘水沟深。
悼亡百绝句·其八十二
作者：许传霈
朝代：清

羽士招魂返故乡，素帏分列费裁量。酸心片语宣邻媪，竟把新房作孝堂。
悼亡百绝句·其八十五
作者：许传霈
朝代：清

生前离散最销魂，今日依然别墓门。江上晓风分送处，不知北辙或南辕。
悼亡百绝句·其八十八
作者：许传霈
朝代：清

无形奇火起回廊，孤仆龙钟伴女郎。不是魂归先呵护，奚能阻得北风狂？
悼亡百绝句·其八十六
作者：许传霈
朝代：清

此行也算是生离，转讶缄书无复时。痴愿一端今胜昔，果能梦里远相随。
悼亡百绝句·其八十四
作者：许传霈
朝代：清

栗主重携怀袖堪，犹虞复道与层岚。休嫌寂寞留宗佑，待我他年共一龛。
悼亡百绝句·其六
作者：许传霈
朝代：清

女伴隆冬刀尺谋，灯前衣履制从头。羞催郎罢三更读，缓下床边两帐钩。
悼亡百绝句·其六十
作者：许传霈
朝代：清

底是匆忙梦里逢，漫云死别去无踪。暗流香汗关行倦，消瘦浑忘病后容。
悼亡百绝句·其六十一
作者：许传霈
朝代：清

疏慵非坐亦非眠，絮语明明在耳边。怕说向平家室愿，依然慰藉似生前。
悼亡百绝句·其六十七
作者：许传霈
朝代：清

连宵窗破朔风寒，谁把棉衣制就看？堪笑阿爷兼阿母，孝围影里护儿单。
悼亡百绝句·其六十三
作者：许传霈
朝代：清

惊醒幻境费疑猜，罗帐低垂寂不开。又恐常常枯老泪，期卿五夜一归来。
悼亡百绝句·其六十九
作者：许传霈
朝代：清

偶向江塘豁远瞳，谁家眷属出花丛？疑卿两度看潮后，识否家山遥指中。
悼亡百绝句·其六十二
作者：许传霈
朝代：清

难得归来归即留，妆台无恙傍床头。我今夜夜将名唤，不碍灵魂飞上楼。
悼亡百绝句·其六十五
作者：许传霈
朝代：清

城外潮惊同梦醒，东来西去数曾经。今时若不分生死，依旧联床夜夜听。
悼亡百绝句·其六十八
作者：许传霈
朝代：清

望断床前香稻汤，晓来无计润枯肠。盘匜特遣群儿奠，聊报生平举按庄。
悼亡百绝句·其六十六
作者：许传霈
朝代：清

浣濯衣衫初不知，从今检点要亲持。纵令一领兼旬著，无复帘前说换迟。
悼亡百绝句·其六十四
作者：许传霈
朝代：清

非独关心死后期，结缡岁序也无疑。朝来亥月刚逢四，三十年前花烛时。
悼亡百绝句·其十
作者：许传霈
朝代：清

春秋佳景费评量，犹喜门庭爱日长。不是登山还放棹，常添乐事纪姑嫜。
悼亡百绝句·其十一
作者：许传霈
朝代：清

菰城生灭悼同儿，课字三千未谒师。到底不分虚实肿，半年淡食莫能离。
悼亡百绝句·其十七
作者：许传霈
朝代：清

母病当年独惯扶，宵来衣带解全无。果然天性生成厚，移孝双亲孝阿姑。
悼亡百绝句·其十三
作者：许传霈
朝代：清

何来发剪纸人妨，谣惑城乡夕未遑。独尔随亲苕水上，安居略不涉慌张。
悼亡百绝句·其十九
作者：许传霈
朝代：清

见说家书抵万金，平安二字及佳音。怀经十稔封如古，留取当时两地心。
悼亡百绝句·其十二
作者：许传霈
朝代：清

尤怜荪女代劬劳，十四髫龄事事操。忍此背亲抛弟妹，窑湾坏土北风号。
悼亡百绝句·其十五
作者：许传霈
朝代：清

月逢十课不知忙，风雨难联兄弟床。心恻愚夫卖文字，寒天残漏作羹汤。
悼亡百绝句·其十八
作者：许传霈
朝代：清

亲心钟爱不矜张，裙布荆钗非俭装。纵使豪家间往复，酬金末见入私囊。
悼亡百绝句·其十六
作者：许传霈
朝代：清

牛衣从不泣王章，世味无如道味长。大好家声书画舫，惟携端砚寿儿郎。
悼亡百绝句·其十四
作者：许传霈
朝代：清

一岁何堪五女殇，半生心血付苍茫。时时收泪开颜笑，恐有悲怀触北堂。
悼亡百绝句·其四
作者：许传霈
朝代：清

东越归来十二龄，干戈满地苦伶俜。惟知小弱存孤弟，冒险登楼血不腥。
悼亡百绝句·其四十
作者：许传霈
朝代：清

果知说到伤心事，远客初归伤尽心。除去脾虚兼腹热，堪期早晚免呻吟。
悼亡百绝句·其四十一
作者：许传霈
朝代：清

仙露连番惠罄瓶，常从长史谢零星。终颁百合同山药，苦乏和中伴茯苓。
悼亡百绝句·其四十七
作者：许传霈
朝代：清

习俗难移邻里家，畴凭正气压群邪。何图词祝方宣后，唤不回头两眼斜。
悼亡百绝句·其四十三
作者：许传霈
朝代：清

平时药裹失量裁，恨晚难将元气培。浸晓勉为开口问，舌尖新起雪花胎。
悼亡百绝句·其四十九
作者：许传霈
朝代：清

来朝商略荐盘新，七度哀逢母忌辰。奚不相随供馔饭？岂真地下独依亲？
悼亡百绝句·其四十二
作者：许传霈
朝代：清

深体儿曹夜勿陪，扶床强起几多回。灯前慰我分栖稳，犹觅饧糖手送来。
悼亡百绝句·其四十五
作者：许传霈
朝代：清

苦尽常思回蔗甘，此时此理不须谈。隔帏呼我声无力，犹讶无闻至再三。
悼亡百绝句·其四十八
作者：许传霈
朝代：清

环床恸哭九人齐，老仆情真亦夜啼。哭过五更仍不起，浑疑一睡入沈迷。
悼亡百绝句·其四十六
作者：许传霈
朝代：清

不讳怎知深讳难，终朝自汗叹无端。低声但说钱刀匮，此意分明托和盘。
悼亡百绝句·其四十四
作者：许传霈
朝代：清

顾覆深情莫可描，怜他少子护长宵。不言身热言儿热。分宿谁知无别朝。
抵家大水
作者：许传霈
朝代：清

一棹计归程，半月熟梅雨。河梁碍舟车，羁旅愁閒阻。家门拓地开，流水浸环堵。解缆服窗棂，傍阶搁篙橹。闻说撼海塘，昨决丈尺土。翻潮入内河，浩瀚不得禦。朝倾东家墙，夕淹西邻宇。奥堂鱼鳖乡，城市蛟蜃户。有客住高楼，招我我心许。极目慨汪洋，郊原而江渚。高田无豆麦，遑云插禾黍。流民才赋归，又嗟空轴杼。日暮遇相知，蹙頞从头语。钱塘浪接天，靡烂尤荼苦。松楸破鲸流，苍黔无鸠聚。海若知未知，使我痛肺腑。
拟禽言
作者：许传霈
朝代：清

泥滑滑，泥滑滑。昨朝得雨今未歇，洒遍东郊与西陌。儿童拍手呼，父老双脚赤。高田水满不用车，低田水浅才下尺。既插禾，先割麦。郭公郭公，天雨濛濛。忽倾盆而作势，芳田沾足慰老农。农妇提馌饷，农夫饮一钟。向来几费耕耘苦，不道甘霖及候逢。割麦麦黄熟，插禾禾青葱。归来负耜乐休息，尚有拍手欢歌牧牛童。
拟禽言
作者：许传霈
朝代：清

麦熟麦熟麦未熟，老农已无隔年谷。何堪赤日如火烧，十日不雨环而哭。哭如雨点雨不飞，官赋来朝复催促。刈麦输赋犹未足，谁能取得心头肉。割麦插禾，间日无多。乃旱魃之为虐，雨未见其滂沱。一旬不雨老农哭，兼旬不雨泪如波。昨夜月离毕，明朝雨不过。明日复明日，日对枯田奈若何。
拟禽言·其一
作者：许传霈
朝代：清

麦熟麦熟麦未熟，老农已无隔年谷。何堪赤日如火烧，十日不雨环而哭。哭如雨点雨不飞，官赋来朝复催促。刈麦输赋犹未足，谁能取得心头肉。
拟禽言·其二
作者：许传霈
朝代：清

割麦插禾，间日无多。乃旱魃之为虐，雨未见其滂沱。一旬不雨老农哭，兼旬不雨泪如波。昨夜月离毕，明朝雨不过。明日复明日，日对枯田奈若何。
拟禽言·其二
作者：许传霈
朝代：清

郭公郭公，天雨濛濛。忽倾盆而作势，芳田沾足慰老农。农妇提馌饷，农夫饮一钟。向来几费耕耘苦，不道甘霖及候逢。割麦麦黄熟，插禾禾青葱。归来负耜乐休息，尚有拍手欢歌牧牛童。